तुसुन्धरादेवी ब्रत-बास् 


थी बसुन्धरढिंवीं ्रत-बाखं 


सं. अष्टमुनि गुभाजु 


पिथनाः देछाम्हः- 
नरेशानन्द वञ्राचार्य 
कोहिति, यें । 


पिकाक : नरेशानन्द वज्राचार्य व स-परिवार 
कोहिति, यें। 7२४५७१ २८ 
पिथना : स्वक्वःखुसी, न्यासःगू 


ने.सं. ११२५ कौलाथ्व ८ 
(२०६२ आश्विन २५) मंगलवाः 
सफूया हामा: मनू मात्र सकले । 
झब: किपा : दिवंगत रत्नकाजी वञ्राचार्यपाखें साभार 


मू : एकचित्तं ब्वनाबिइगु । ] 
कम्प्युटर : वज्र कम्प्युटर होम सफ्‌ ज्यायेगु ज्या क्वचायका 
रिना वज्राचार्य, न:बही, यें । "छ :४-२६१२५२ मां-बाःया पालिकाय्‌ देछाया ! 


ज्अष्ट 


थाक्‌ :- संकटा प्रिन्टर्स, संकटा मन्दिर, टेबहाल, काठमाडौं 
फोन:-४-२२८२०८, ४-२४४५७९ 


लय्‌ता: खँ 


श्री बसुन्धरा ब्रत-कथा च्वया: पिकायेत्यना धकाः जिहा 
शिष्य अष्टमुनिं धाःगु न्यनेमात्रं जितः तःधंगु हर्ष जुल । 

थ्व बसुन्धराया तिलाब्रत धका: दँय्‌ छक्व: ला तच्वतं हे 
न्यंक चलयूजू । हानं लय्‌-लय्‌पतिं नं ब्रत दनीपिं दु । थबलय्‌ 
ब्रतय्‌ बाखं कनाबिइपिं मदया: छुयाये छुयाये जुइग्‌ | थज्याःगु 
बाखं सफू धा:सा संस्कृत भाषां जुयाच्वन । संस्कृत भाषां बाखं 
कनीपिं गुरुपिं तच्वतं हे कम जुया: वनाच्वन । हानं नेपालभाषां 
धाःसा बसुन्धराया बाखं सफू आपाःसिके मदु, साप दुर्लभ जुयाच्वन । 
थज्याःगु आपतय्‌ थौं सपूतह्य नेपालभाषा सेवी अष्टमुनिं 
बसुन्धराया ब्रत च्वनेबलय्‌ कनेगु श्री शाक्यमुनि भगवान्‌ बुद्ध 
घोषितारामय्‌ कनाबिज्याःगु अश्वघोष नन्दितमुखावदान थौं 
न्ह्याह्मस्यां कने फुगु, न्ह्याह्यस्याँ थूगु नेपालभाषा सम्पादन 
याना: प्रकाशन याःगुलिं हानं हानं थज्याःगु धर्मग्रन्यया सफूत 
च्वयाः पिकाये फयेमा धका: अष्टमुनि वञ्जाचार्ययात तःधंगु 
आशीर्वाद बियागु जुल । 

मेमेपिं जि शिष्यपिसं नं थथे हे धर्मग्रन्थया सफू च्वया: 
पिकाःगु स्वयेदत धालसा तःधंगु सफल जूह्य जि ताये । 


शुभ मङ्गलम्‌ भवन्तु सर्वदा ! 
-बद्रीरत्त वज्राचार्य 


(क) 


|. धर्मय्‌ बसुन्धरादेवी 


नेपालय भाद्रकृष्ण तृतीया धालसां यलागा:या 
गातिला:खुन्हु बसुन्धरादेवीया तृतीयाब्रत दनेगु वञ्जयानी बौद्ध 
पूजा पद्धति अनुसार यानावयाच्वंगु दु। गथे राजधानी काठमाडौं 
व पहाड पर्वतय्‌ च्वंपिं हिन्दू मिसातय्‌ भाद्रशुक्ल तृतीया व 
पञ्चमी (तीज व ऋषि पञ्चमी) खुन्हु ह्यछम्हं ह्याउँक वसः 
पुनाः पशुपतिइ वा मेथाय्‌ गनं महादेवया मन्दिरय्‌ देकेवना: 
अबुसं च्वनी । तराई प्रदेशय्‌ च्वंपिनि कार्तिकशुक्ल षष्ठीखुन्हु 
छठ पर्वया ब्रत च्वनी । थथे हे ये, यल व ख्वपय्‌ च्वंपिं बौद्धतय्‌ 
मिसामिजं निखलःसियां ह्यछम्हं ह्यासुक वसः पुनाः खुसिइ वा 
लुँयागु हितिइ म्व: ल्हुयाः बसुन्धरादेवीया धलं दनाः ब्रत च्वनी । 

बसुन्धरादेवीया मन्दिर मेपिं देवीपिनि मन्दिर थें थाय्‌ 
थासय्‌ देग: दयेकाः स्वनातःगु मदुसा नं यँय्‌ स्वयम्भू स्थानय्‌ 
स्वयम्भूया दक्षिणपाखे बसुपुर धयाथाय उत्तर दिशा 
स्वयाबिज्यानाच्वह्य बसुन्धरादेवीया मन्दिर दु । थथे हे 
महाराजगञ्जया क्वय्‌ चक्रपथ च्वय्‌ उत्तरपाखे बसुन्धराद्वं धकाः 
छगू द हे दु । थन बसुन्धरादेवीया मूर्ति स्थापना यानातःगु दु । 
आपा: थें विहारया आगमय्‌ व वज्राचार्य, शाक्य व तुलाधरपिनि 
छेंपा आगमय्‌ बसुन्धरादेवीया मूर्ति वा कलश वा थुलि नं मदुसा 
बसुन्धरादेवीया तसबीर जकसां तयातःगु दइ । बसुन्धरादेवीया 


(ख) 


मर्तिलिसें जन्भल जलेन्द्रयात छुचों छगः जक मदुंक लखय्‌ 


तग 

प ~ बसुन्धरा, बसुन्धरी, बसुधरी, बसुमती, 
बसुधा, धनवती, धान्यवती, श्रीमती, प्रभावती धकाः नं धयातःगु 
दु + थथे हे जम्भल जलेन्द्रयात घनेन्द्र धकाः नं धाइ । 

हु बसन्धरादेवीया परिचय थथे बियातःगु दु- बसुन्धरादेवीया 
ख्वा: स्वपाः दु । ल्हाः खुका दु । दथुया ख्वा: ह्यासुसे च्वं, जवयागु 
महालक्ष्मीया ख्वा: कुंकुमवर्ण व खवयागु कौमारीया ख्वा: ह्याउँसे 
च्वं । जवयागु मूगु ल्हातिं जपमाला ज्वनाबिज्यानाच्वंगु दु । 
जपमाला समाधि वा ध्यानया प्रतीक खः । जीवनय्‌ सफलता 
प्राप्त यायेत चित्तस्थिर याना: लगनशीलता दयेकेमा: । जप, 
ध्यान यायेमाः धयागु संकेत खः । निपागु ल्हाःतं ज्वलान्हायूक 
ज्वनाबिज्यानाच्वंगु दु । न्हायूक॑या न्ह्योने भिंगु वा मभिंगु छु 
वस्तु दइ उकिइ वया हे प्रतिरूप खनेदइ । न्हायूकं स्वयेगु 
बांमलाकेत मखु, बांलाकेत खः । बांमलाःसा न्हायूकं स्वयाः 
बांलाकेगु, बांलाःसा झन हे बांलाकेंगु न्हायूक स्वयेगुया अर्थ खः। 
नहायूकयात संस्कृत भासं आदर्श धाइ । न्हायूक आदर्श जीवन 
न्त्याकेगु छगू ज्वलं खः । स्वकागु ल्हाःतं अभय वरदान 
बियाबिज्यानाच्चंगु दु । मनूतय्‌गु जीवनय्‌ विभिन्न प्रकारयागु 
भय वयाच्चनी- गथे सरकारपाखेंया भय, खँया भय, अनिकालया 
भय, मत्यवं सिइगु भय । थुज्याःगु भयपाखें रक्षा यायेगु अभय 
वरदान खः । 


(ग) 


f= मूलगु ल्हाःया ज्वँसा पुस्तक खः । पुस्तक प्रज्ञा 
अर्थात्‌ ज्ञान बृद्धिया प्रतीक खः। पुस्तकीय ज्ञान मदयेक मनूतसें 
व्यावहारिक क्षेत्रय्‌ व आध्यात्मिक क्षेत्रय्‌ च्वन्ह्याःगु ज्या याये 
फइमखु । ज्ञान हे उन्नति पथय्‌ न्ह्याःवनेगु, धर्मया मार्गय्‌ थहां 
वनेगु ज्वलं ख: । निकागु ल्हाःतय्‌ वागुँइ ज्वनाबिज्याःगु जुल । 
वागुँइ धनधान्यइया चिन्ह खः । म्वानाच्वनेत मनसे मगा: । 
नयेत मुख्यतः अन्न माः । बसुन्धरादेवी बसु धयागु धनया 
स्वामिनी खः । धनधान्य प्रशस्त दतकि मनूतय्‌ जीवन सुखं 
हनेदइ । राष्ट्रया उन्नति जुइ । स्वकागु ल्हाःतं पूर्ण कलश 
ज्वनाबिज्याःगु जुल । कलशय्‌ लः जायाच्वनी । कलश पूर्णताया 
प्रतीक खः । बसुन्धरादेवीया वर प्रसादं सुख ऐश्वर्य वृद्धि जुइ, 
पांप नाश जुड, पुण्य लाभ जुड । मेमेपिं देवदेवीया वाहन वा 
आसन पशुपक्षी आदि खने दुसा बसुन्धरादेवीया आसन कलश 
जुयाच्वंगु दु । 

लूँ म्हासुसे च्वं, वा म्हासुसे च्वं । ह्यासु धयागु धनधान्यया 
प्रतीक खः । ह्यासुगुयात सुवर्ण धाइ। बसुन्धरादेवी स्वयं ह्यासुगु 
वर्णयाह्य खः । वसपोलयात ह्यासुगु रङ्ग य: । उकि 
बसुन्धरादेवीया ब्रत दनेबलय्‌ पूजायात ह्यासुगु वस्तुयात 
प्राथमिकता त्रियातःगु दु । फुसा दँय्‌दसं बसुन्धराया मूर्तियात 
लुँयागु नहग्‌ तिसां तिइकाः पज्याये माःगु खः तर उ 
मदुगलि छचंनय हल तयाः ह्यासुकाः थ्व छुचुयागु न्हायूपनय्‌ 
सुइगु चा. ए; रत्नमाः, हिरायफ्वः, न्हाःतय्‌ न्स्यायेगु 


(च) 


चल्या, तुतिइ न्ह्यायेगु कल्ली दयेकइ । द्योयात pr तिसां 
तिइकइ । मरि नं ह्यासुगु हे छुइ । ह्यासुगु हक )4000/00 
न्ययेकइ । पात मदुसा म्हासुगु कापःयागु गा, पर्सि दयेकाः | पुंकइ । 
ह्यासुगु छिकिछिकिबुँस्वां व मेगु नं फछिंफक्व ह्यासुगु स्वा छाइ । 
हलुखं छिना: जाकि ह्यासुकइ । जजंका व इताः नं ह्यासुक छिनातइ 
। वत का नं ह्यासुगु हे तइ । सिसाबुसा ह्यासुगु हिंसि व आमासि 
छायेगु याइ । थथे दयो ह्यासुह्य, द्योयात छायेगु वस्तु ह्यासुगु, ब्रत 
दनीपिसं पुनीगु वसः ह्यासुगु थथे यानाः दनिगु तिलाब्रत वज्जयानी 
बौद्ध धर्मया ताकालंनिसें न्स्यानावयाच्वगु दार्शनीय ब्रत खः । 
थ्व तृतीया बत धल दनीबलय्‌ कनीगु “श्री 
बसुन्धरादेवी पूर्वकथा ब्रत धर्म सम्पूर्ण नन्दीमुख अश्वघोष 
अवदान' बाखंया सार थथे दु:- तुषिताभुवनय्‌ बिज्यानाच्वहा श्री 
बसुन्धरादेवी मर्त्यलोकया श्रीपुर नगरयू च्वंह्य राजा सूर्योदय थः 
लानि चूडदेवीनाप च्वना: प्रजा प्रतिपालन व धर्म कर्म 
लोमंकाच्चंबलय्‌ नन्दीमुख व अश्वघोष निह्य छूवयाहया: जुजुयात 
बसुन्धराया ब्रत दंकेबिल, पितिनातःहा लानि निम्बदेवीं ब्रत 
दंगुलिं भिखाचा छे लायकू छँँय्‌ हिल, लायूकूलिइ च्वह्या चूडदेवीं 
देवीयागु ब्रतका स्वां-सिन्हः थुथुयाना: वांछवःगुलिं फात्वाः 
जुइका: तसक दुःख सिइमाल व लिपा अप्सरापिनिपाखें बसुन्धर 
या ब्रत दने खना: फात्वा: तनाः न्हापा थें जुल । राजा सूर्योदय, 
लानिपिं निम्बदेवी व चूडदेवीपिं सुखभोग याना: लिपा 
तुषिताभुवनय्‌ वन । 


(ङ) 


Ei नां मसिउह्य मे च्वमिं थ्व बाखं लोक लय्‌ तयाः 
चिनातःग्‌ न्हापांया नित्वाः चरण न्त्यब्वयाः जिगु धायेगु खँ 
थनंत्‌ं क्वचायेके-। 

शरण महालक्ष्मी कुमारी बसुन्धरा 

प्रभूयाग्‌ चरणय्‌ दान शिर तयाः ॥ धु ॥ 


जवयागु ख्वाल कुमकुम वर्ण 
खवयागु ख्वाल हेंगुलि वर्ण, 
दथुयागु ख्वाल हासुगु वर्ण 
सूर्य समानं तेज थिना च्ंहा । 


थ्व मचा सरिका प्राणी लहिना: 
अन्न धन रत्न परिपूर्ण बिया: 
षट्गति योनि गुलि दु प्राणी 
थव मचा भालपा मोक्षपद बिया: । 


फणीन्द्ररत्न वज्राचार्य 
भवाबाहा: यें । 


(च) 


पिकाःपाखें 


बाज्या-बजेपिं मदुगु नं तःदै दत । जितः जन्म ब्यूम्ह 
बाःनं वहे सालय्‌ मन्त । छगू हे साल थःपरिवारया स्वम्हमछिं 
परिबार पा: जुइकाः च्वनेमाःगु व उबलयूया दुःख जुल । यकव 
लिपा वसपोलपिं लुमना वयाच्वन । उकि, दिवंगत जुयाबिज्या:पिं 
बाज्या-बजे व बाःया नामं न्ह्यागुसा छगू पण्यकार्य याये दःसा 
ज्य धकाः मतिइ वयाः पासा अष्टमुनि गुभाजुयात “छुं सफू 
छापय्‌ यायेगु दःसा जितः धाःसां ज्यू । जिं नं छापय यानाबिइ” 
धया । 

बसपोलं "दय्‌ दँसं तिलाब्रत दनेबलय्‌ कनेग्‌ सूर्योदय 
राजाया बाखं फुनाच्चन । काःवःपिन्त मन्त धकाः लितछवये 
मालाच्चन, उकि वहे छापय्‌ यानाबिज्याःसा यक्वसित ज्या वड ।” 
धकाः सफ्‌ क्यनाबिज्यात लिसें नकतिनि जक पिहां वःगु- 
बाज्यायागु जीवनी नं दुगु सफू “हनेबहःपिं लुमंकाः” न छगू 
बियाबिज्यात । अले जिगु मतिइ वन, व नं तयेगु, बाख न तया: 
पिथने दःसा ज्यू तायेकाः छापययायेत माःगु ग्वसा: ग्वयाबिज्यायेत 
अनयात हे इनाप याना । थकिड “वंशवक्ष छगू नं तयेदःसा ज्यू" 
धकाः पासा अनितबहादुर शाक्यं थःथाय्‌ क्वयाय च्चनाः जिमिगु 
हे न्ह्यःने वंशवृक्ष न दयेकाबिल । थूकथं थपालय्‌ तिलाब्रतया 
लसता दिं लुमंकाः मोहनीया लसताय जसां थुगु सफ्‌ पिथनाः 
जनसमक्ष न्त्यब्वयाच्वना । मदपिं बाज्यावजे व बौयात लुमंका: 


छ्‌) 


वसपोलपिनि नामं नं छुं ख च्वया: ब्वयाच्वना- 

बाज्याया खं ल्हायेगु खःसा- बाज्यायात यक्वस्यां म्हस्यूगु 
जुल । उकिसं कमलानन्द गुरुगु च्वयाबिज्या:गु बाज्याया जीवनी 
“हनेबहःपिं लुमंका” सफूतिइ नं पिदंगु दु । जि वसपोल लिसेलिसें 
जुयाः थम्ह नं छुं छुं पूजाआजा सयेकागु दु । अले ल्वगिपिन्त 
नाडी स्वया: कारय्‌ यायेगु तक ज्या जिं बाज्यापाखें सयेकागु 
जुल । बाज्यां बुद्धधर्म व समाजया आपालं सेवा यानाबिज्यात । 
उकि वसपोल यात उबलय्‌ नांजा:पिं पडित, धर्मगुरुपिनि भवलय्‌ 
तयाः स्वयेगु याः । अझ धाइपिसं ला थुलितक धायेगु याःकि 
जोगमुनि गुरुजु, आनन्दमुनि अमोघवज्ञ गुरुजु लिसे स्वाना: 
बाज्या धर्मानन्द वज्राचार्य सहितं प्यम्ह गुरुजुपिन्त बाज्यापिनि 
ईयापिं “प्यंगःथां”” धकाः नं धायेगु याःगु खँ थम्हं स्यूगु ताःगु खं 
जुल । न्ह्याक्व सःस्यू जूसां, समाजसेवी धार्मिक व्यक्तित्व जूसां 
आखिर जन्म जुसेंलि मुत्यु मजुसें मगा: । वहे कालचक्रया 
क्रमय्‌ बाज्या २०३६ सालं दिवंदत जुल । अथे हे अजि नं वहे 
सालय्‌ मन्त, बा: नं वहे सालय आकाभाकां मन्त । 

बाज्यां थें बा:नं नं जजमानी ज्या, ज्योतिष ज्या, झारय्‌ 
यायेगु आदि कुलायनी ज्या यायां- २००९ सालय्‌ निजामति 
किताबखानाय्‌ ज्या यानाबिज्यात । वहे सालय्‌ तःछँबहा:या 
गुह्यमानन्द व चन्द्रमाया वज्राचार्यया म्ह्याय्‌ दानकुमारी 
वज़राचार्यनाप इहिपा: यानाबिज्यात । वयां लिपा बिद्युत्‌ प्राधिकरण 
(कुले आनी प्रोजेक्ट)य्‌, महालेखा, हवाई विभाग आदिइ ज्या 


(ज) 


यायां लिपा हानं निजामति किताबखानाय्‌ सरुवा जुल धाःगु 
ताकय्‌ हाजिर जूवने मलाक आकाभाकां २०३६ असार १५ गते 
जिपिं काय, म्ह्यायपिं, भौपिं, जिलाजंपिं, छयपिं सकसितं त्वःताः 
परलोक जुयाबिज्यात । थौं वसपोलपिं सकसिगुं सुगति कामना 
यानाः सुखावती भुवनय्‌ बास लायेमा धकाः थुगु सफ्‌ पिथनाः 
देछायाच्वनागु जुल । 

थुगु पुण्य ज्याया हेतु (कारण) जुयाबिज्याःपिं, अष्टमुनि 
गुभाजु, अनितबहादुर शाक्य, वज्र कम्प्युटर होम, संकटा प्रेसया 
सकल परिवारपिंत जिलिसें जिमि सकसियापाखें सुभाय्‌ 
देछायाच्चना । 

थुगु ज्यापाखें भतिचा जक नं यदि पुण्यया फल दत 
धाःसा उकिया प्रभावं सर्वत्र विश्वब्रह्माण्डया प्राणीपिन्त सुखी 
जुइमा, शान्ति जुइमाल धका: मंगलमैत्रीया कामना यानागु 
जुल । सुभाय्‌ ! 


कोहिति, येँ नरेशानन्द वज्राचार्य 
११२५ कौलाथ्व ८ (अष्टमी) व 
सपरिवार 

शिशिर 
छयपि निम्ह 


मणिरत्न वज्जाचार्य 
छय्‌पि निम्ह 
पूर्णचन्द्रानन्दया छयपिं 


कश 


धाये मास्तिवःगु छुँ 


मनत जन्म जुइ । सिनावनी । छु दं लिपा, वया लुमन्ति 
तनावनी । बलकि बनेमाः- थ्व अनित्यगु ससारय्‌ । मिखां खने 
दकव सकतां ला न्हनावनीगु वस्तु धाइ । सदां सुलिसे हिता 
दइमखु । सकतां भोग्य वस्तु न भोग यानाच्चने दइसखु । अथे 
नं मनत संसारया दक्व फुक्क सुख सुविधा भोग यानाच्वनेगु व 
थः मेपिं नाप भिन्न जुइत आपालं भौतिक वस्तुक युक्त जुइत 
थःत व्यक्त याना: मनूत भःभःन्हुयाः इप:मपः कना: ब्वांय्‌ ब्वाय 
जुयाजुइगु । थज्या-गु हे विषय जंजालय्‌ फसयूजुयाः मनूत 
तिफ्याये हे मफुगु दुःखया भ्रमरय्‌ लाना: थहाँ वये मफयक 
दुनावनाच्वनी । सुनां छु स्यू कन्हय्‌ छु जुड ¦ सु गन थ्यनी ? 
थःगु अन्त गुथाय्‌ वनाः जुड ? अन्तयां लिपा थः गन गुथाय्‌ 
दइले ? मनुखं भाःपे मफ । 

मनू, धात्थें धायेगुसा मृत्यु हे वया अन्तिम यात्रा खः । 
वयां लिपा मन्त, फुत । शून्यमय संसारय्‌ उलि याकनं थःगु 
अस्तित्व मदयावनी कि वया थःगु धइगुया नामं अन छुं हे 
दइमखु । ल्यनीगुया नामं छु छु हे मदइकथं अस्तित्वहीन जीवन 
घाना: म्वानाच्वनेगु धइगु नं दुःखया खँ खः । थथे म्वानाच्वनेगु 
धैगु नं छगूकथं म्वाःम्वाक नं सिनातुल्य मखुला ? अले थज्याःगु 
कथं जीवन हनाच्वनाया सार छुलेसा ? छुनि छु ! अर्थहीन । 

खः, अर्थहीन जीवन व अस्तित्वहीन जुयाः मात्र नये- 
त्वने व तिये-पुनेया दुने हे जक जीवन व्यतीत याना: म्वायेगु 


(ट) 


घेग व्यर्थ खः । थथे म्वानाच्वनेसिक बरु क्षणिक जक जूसां भिंगु 
कर्म यानाः, भिंगु मतिइ तयाः भिंगु लँपुइ वनेगु धैगु तस्क 
बांला:गु खँ खः । सारगु जीवन धैगु वहे खः- गुम्हस्यां थाकुक 
जूसां पलाः छिना: थम्हं यायेमाःगु कर्तव्य याना: भिंगु बांलाःगु 
संस्कार ब्वलंका:, सुचि नियमय्‌ च्वनाः थः व कतः सकलें 
समान भाःपा: मैत्रीचित्त तयाः सुकर्म यानाः लय्‌ताः चित्त जुयाः 
न्स्यानावनी, न्ह्यानाच्चनी । अज्याःपिनि जीवन धात्थें च्याःगु 
मत समान जुयाच्वनी । मनू, व्यक्ति मदयावनी । थ्व ला 
स्वाभाविक नियम हे खत । तर गुम्हगुम्हस्यां गज्याःगु कर्म 
यानावन, छु छु यानावन फुक्क छगू संस्कार जुया: थनया थनसं 
ल्यनाच्वनी असंख्य मनूतयूगु कर्मया लिच्च: लिपाया पिंढिइ 
ब्यापक जुया: न्यनावनीगु मनूतयगु कर्मया लिच्च: लिपाया 
पिंढिइ ब्यापक जुया: न्यनावनीगु मध्यय थौं मभिंगु विचारं 
महत्व काकां वनाच्वंगु जुल । तर.... थथे धकाः भी निराश 
जुयाः दुःख तायाच्वनेमाःगु मदु । छाय्‌ धाःसा भिंगु कर्म, भिंगु 
लँपु नं कीगु न्ह्योने दु । आपालं भिंगु संस्कारत नं झीके दनि । 
अले थम्हं फुथे जकसां भिंगु संस्कारय्‌ थःत पानाः: न्स्यानाच्चंपिं 
नं थन दनि । मभिंगु संस्कारं अतिक्रमण याहे याःसां थःत फक्व 
चिना: भी पूर्वज आजु-अजिपिं व तथागत, महात्मा अले 
गुरुजनपिसं क्यनावंगु लँपुइ छपला: जकसां तयावंगु, न्स्यानावं 
च्वंगु नं दनि । 

भीपिं- दुःखि, दरिद्र, असहाय जुयाच्वनापिन्त उद्धार 
यायेगु कारणय्‌ इलय्‌ ब्यलय्‌ विश्व-महामानवपिसं जन्म 


(ठ) 


काजिज्या:गु दु । अले कर्तव्यच्यूत जुयाः विषय जजालगा 
तिना: छुँ मखनाच्चंपिं भी मनूतयूत कतल बोध ws क 
बीगया लागि कीत आपालं साहित्य बियावंगु दु महात i 
भ्रीत संस्कारं चिनाथकूगु दु । थ्व यायमा» व यायेमा:, थथे 
: बैग आदि नियमत दयेका: त्वःता थकूगु 
यायेत्यः अथे यायेमत्यः धैगु आदि नियमत द ग 
दु भी आजु-अजिपिसं । अथेहे देव-देवीपिं सृजना यानाः ss, 
जुगु भिंगु ज्याया बखान याना: धम, शास्त्र, दर्शन रका 
विधिविधान, सकता दयेका: थः व कतः सकलं उद्धार जुइगु 
ज्ञान भीत बियावंगु दु । उकियात नाला नं च्वंगु दु। छयला न 
च्वंगु दु- परम्पराकथं । सीक वा मसीक न्हापाया परम्परा 
छयलाबुला यानावयाच्चंगु दनि । थुकियात दुवाला: दुहां वने 
फत धा:सा आपालं ज्ञान गुणया खँत सियावइ । संरक्षणया 
भावना जायावइ । थुकथं छहास्यां मेहासित ककं स्यँस्यं थौया 
अद्यापितकं भीगु संस्कार संस्कृति म्वानाच्वन । न्ह्यानाच्वन । 
थुगु हे न्ह्यानाच्वंगु जीवित संस्कारत मध्यय श्री देवी 
बसुन्धराया ब्रत दनेगु नं छगू खः । यंलागाःया तृतीयाकुन्हु 
(गातिलाः) या दिनय्‌ श्री देवी बसुन्धराया ब्रत दना: धर्मय्‌ लीन 
जुइगु, उगु ब्रत दनेगुया महत्व सीकेगु थुइकेगुकथं स्वानात:गु 
सूर्योदय जुजुया बाखंपाखें क्यनाच्चंगु लँपुं न्ह्यायेगु अवश्य नं 
उत्तमगु ज्या खः । थुगु ज्याय्‌ निरन्तर गति बियावयाच्वंपिं, 
सकलें झीसं श्रद्धा तयेबह:पिं खः । 
षट्गति योनिइ जन्म जुयाच्वनापिं भी प्राणीमात्रयात 
उद्धार यायेगु हेतुं शाक्यमूनि बुद्धं छन्ह घोषिताराम धइगु थासय्‌ 


(ड) 


RR 


सकल सभालोकपिनि न्ह्योने आज्ञा जुयाबिज्याःगु धयातःगु थुगु 
ब्रतकथायात न्यना:, न्यंकाः, ब्रत दंका: न्ह्याकावयाच्चंगु झवलय्‌ 
विद्वान्वर्ग यानावयाच्वंगु कृतः अवश्य नं नालाकाये बह: जू । 
थुगु धर्मकथायात गुलिसिनं तुतःया रूपय्‌ नं चिनातःगु दु, गथेकि- 
“शरण महालक्ष्मी कुमारी, बसुन्धरा प्रभुयागु चरणय्‌ दान शिर 
लाया 

थथे है, गुलिं ब्रतकंथा, गुलिं ब्रतविधि आदि सफूत 
इलय्‌ ब्यलय्‌ पिथनावं च्वंगु नं दु । थुकि थुगु तिलाब्रत दनेगु 
धर्मज्यायात सदां जीवन्त यानातयेत महत्वपूर्ण भूमिका हितू । 
थथे धर्म दान यायेगु नं छगू संस्कारया रूपय्‌ ब्वलनाच्वंगु दु । 
थ्व तस्क बांलाःगु लसताया खँ खः । थज्याःगु है लसताया 
कथंहनाय्‌ थुगु सफ्‌ नं निर्माण जूवन । थुकिया बारे चिहाकयूक 
छु खं न्ह्यब्वयेत्यना- 

थुगु बाखं सफ्‌ तेबहा:या डम्बरमान डंगोल मदुगुया 
लत्या दुबलय्‌ न्हापांगु संस्करण ने.सं. ११०८ तछलागा: १४ 
(२०४५ असार २८ गते) दिल्लाच:हृयकुन्ह्‌ पिदन । अबलय्‌ 
ताराया स्तोत्र, थीथी देव-देवीपिनि धारणी आदि तया: पिदंगु 
थुगु सफतिड लिपा ने.सं. १११३ यंलागा: ३, गातिलाःकुन्हु जिम्ह 
माया ख्वीप्यदँ क्यंगु बुदिंकुन्हु बाखं व अन्य भूमिकात तया: 
पिथनागु खः । 

आ: वयाः थुगु सफ्‌ यक्वसित ज्याख्यले दुगु व 
बसून्धरादेवीया तिलाव्रत दनीपिन्त बिइमफया: छु याये छु याये 
जुयाच्चंगु अवस्थाय पासा नरेशानन्द वज्राचार्य, (कोहिति) “छं 


(ढ) 


अफत पिथनेगु दुसा जितः च॑ थासा ज्य मच है 
थः बौ पूर्णचन्द्रानन्द वज्जाचान, यमात i 
~ = जज्ाचार्यपिनि नामं पिथनेगु मतिइई यानाच्चना 

धयाबिज्या:गुलिं अथेसा “थुगु सफू मदयाः काःवपिन्त बरिइमफया- 
चन. तसकं चल्तिगु सफू नं खः, पिथना बिज्याःसां ज्यू” धया । 
' जचचेसा सफ्‌ पिकायेगु हे जुल, बाज्याया बारे नं छत्वा:- 
चा जीवनी तयाः, थःपिनि वंशवृक्ष छगू नाप तयाः पिथनेगु ख 
क्‍्वःजित । थुकथं थ्व सफू हानं-स्वंगूगु संस्करण कथ पिदंगु जुल । 

थुकथं छम्हं मेम्ह जुयाः बाःवयाच्चंगु थुगु सफू पिथनेगु 
धर्मचित्त थपालय्‌ ने.सं. ११२५ या गातिलाः जःखः पासा 
नरेशानन्द वज्जाचार्ययाके दनावःगु जुल । थज्याःगु ज्यां समाजय्‌ 
छुं भचासां प्रभाव लाना: छगू भिंगु संस्कार निर्माणया लागि 
तिबः जूवनेफु । गथेकि- न्हापायापिसं थःगु, थः परिवारयागु अले 
सर्वसत्त्वया सुगति कामना याना: सफूत, बौद्ध साहित्य 
पिथनावंगुया लिच्वःयां लिच्वः थुगु सफूया पिथना खः । थज्याःगु 
इच्छा हानं हानं पासा नरेशानन्द व वसपोलया परिवारयाके 
दनावयेमा धका: आशिका याना । थुगु ज्यां जिगु नुगलय्‌ तसक 
प्रीति सुख उत्पन्न जूगु दु । धर्म प्रीति दनावःगु दु- उगु हे प्रीति 
युक्त मुदिता चित्तं पासा नरेशानन्द व वसपोलया दिवंगत आजु- 
अजि, बौलिसें सतूजीवी मां, श्रीमती व मस्त सकसियां भिं 
जुइमाल, मां बसुन्धरादेवीया सुदृष्टिं कया: वसपोलपिन्त भिगुलिं 
दिशाया मङ्गल प्राप्त जुइमाल धका: कामना यानाच्वना । 


(ण) 


ब्रत-बाखनय्‌ दुने 


थुगु तिलाब्रत-बाखं सफू छलपोल/छिकपिति ल्हाःतय 
हे दु । बाखनं भिंगु खं बियाच्चंगु दु । मभिंगु याइपिनि क्षणिक 
सुख जूसां गुगुकथं उमि दुर्दशा जुइय: धइगु खं, धर्मचित्त दुपिनि 
नहापां न्ह्याक्व दुःख सीमाःसां अन्तय्‌ उभि भिं जुइगु । जुजु 
प्रजाया दथूइया स्वापू । कर्तव्य विमुख जुइवं उकि लाःवइग्‌ 
लिच्व: । अले श्री देवीया कृपां पापी नं धर्मचित्तहा जुइगु, उद्धार 
जुइगु खयात बाखंया माध्यमं कीत सन्देश बियाच्चंगु तस्क 
यइपुगु थ्व बौद्ध साहित्ययात सदां म्वाकातयेमाःगु व जनमानसय्‌ 
हयेमाःगु भिंगु सन्देश खः थ्व श्री बसुन्धरादेवीया ब्रत-बाखं । 

बाखनय्‌ श्रीपुर धइगु देश छगू भीत क्यनातःगु दु । 
अले सूर्योदय जुजु, वया निहा लानिपिं- धर्म व पापया प्रतीक, 
निम्बदेवी व चूडदेवीपिं । तुषिताभुवनं क्वहां बिज्याइह्य देवी 
बसुन्धरा- बाखंया केन्द्रविन्दु । जुजु-प्रजाया समन्वयात्मक एकता- 
सेन धइहा पात्र/अप्सरागणपिं । अले लँय्‌ लँय्सं नापलाइपिं 
कालसर्प निहा, सुचिमुख प्रेत, फात्वाःह्य प्रेत आदिपिनिपाखें 
पापकर्मया भोग बारे प्रष्ट जुइक, थुइक उदाहरण यानाः क्यनातःगु 
जुल । पाप याये मत्यः, पाप यायेव थुपि थें दुःखभोग यानाच्चने 
माली धइगु खयात तप्यंक मधासे थुकथं हिइका: मेगुकथं धयाच्चन । 
गुकि मनूतयत तप्यंक प्रभाव लायेमा धइगु मनसायं थथे च्वयातःग्‌ 
खः । अन्तिमय्‌ मुख्य खं ला व्रत दनेगु खः। ब्रत दनेवं चित्त शुद्ध 
जुइ । एकाग जुइ । बसुन्धरादेवी प्रति जक चित्त वनाः दशाकूशल 
पाप याये मज्यू धड़ग॒ ध्वाथुइ । कर्तव्यं च्यूत जुइमज्यू धड़ग खँ 


(त) 


= > EOE _. 


सिड । थुकथं भीत थइकेत, कनेत, स्यनेत थुगु बाखं रचना 
। थु यु 


यानातःगु जल । ति न 
| थपायजि धर्मया ज्याय्‌ लँ छुकाबिज्याःम्ह, अर्थात्‌ टि 
ज्यायेत न्हापाँ व निक्व:खुसिया ज्याया भाला बियाबिज्याःम्ह 
जिम्ह मांयात अनियाना । थुगु ज्यां छुं भतिचा १-0 य 
धाःसा थुकिया प्रभावं सकस्यां चित्त शुद्ध जुइमाल, | क 
जया: भिंगु जक कर्मय्‌ चित्त वनेमाल, दुःख दरिद्रं सकल लोक प 
मक्त जुइमाल धकाः कामना याना । थःगु जीवनय्‌ चायेकं । त] 
मच येक यानागु भिं व मभिंगु कर्म, गुण दोष आदि जिदं छुन 
बोधिसत्त्व, बुद्धपिनि मिखां सुचुके फइगु मख, वसपोलपिं अनन्त 
दृष्टि दुपिं, न्यंकभनं स्वये- खंके फपिं खः । उकि ब्रसपोलपि 
लिसें बसुन्धरादि देवीपिनि न्ह्योने सकतां पाप, दोष आ दि 
भावनाद्वारा देशना याना । अज्याःगु सकतां कर्म क्लेशत न्हक। 
क्षमा बिसे अभय वर बिइमाल धका: प्रार्थना याना । 

सफ्‌ ध्वायेगु ज्याय्‌ ग्वाहालि यानाबिज्या:पिं वज कम्प 
होमया म्ह्यायूचा रिना वज्राचार्य अले मुद्रण ज्या इलय्‌ सिधरे 
बिज्याःगुलिं संकटा प्रिन्टर्स, टेबहाया रोशन वज्राचार्य लगायत 
सकसितं सुभाय्‌ देछाया । सुभाय्‌ ! 
ने.सं. ११२५ कौलाथ्व ८ अष्टमुनि गुभाऽ 


लगदलाछि, ये । 


(थ) 


ढेछा! 
सुखावति भुवनय बास लायेमा धकाः 
कामना यासे बाज्याया नामय्‌ 
थुगु सफू छेछाया ! 


दि. बाज्या ज्यो. वैद्य पं. श्री ६र्वानन्द वज्राचार्य 
जन्म :- वि.सं. १९५३ माघ 
स्व :- वि.सं. २०३६ जेष्ठ 


- 1] धकाः % 
सखावति भुवनय्‌ बास लायेग थक 


कामना यासे अजिया नामय्‌ 
थुगु सफू छेछाया ! 


दिवंगत अजि श्रीमती चिनिकुमारी वज्ञाचार्य 
जन्म :- वि.सं. १९५ पुस 
स्व :- वि.सं. २०३६ असार २१ 


ढेंछा ! 


सुखावति भुवनय्‌ बास लायेमा धकाः 
कामना यासे बाःया नामय्‌ 
थुगु सफू छेछाया ! 


दिवंगत पिता ज्यो. वैद्य श्री पूर्णचन्द्रानन्द वज्राचार्य 
जन्म :- वि.सं. शे ९९३ मंसीर एकादशी 
स्व :- वि.सं. २०३६ असार १५ 


ति आनी 


स्व. पं. श्री धमनिन्द वज्राचार्यया 
संक्षिप्त जीवनी 


धर्मानन्द वज्राचार्यया जन्म यँया द्विजवर वंशया वज्राचार्य 
पं. भाजुवीरसिंह व कान्छी वजाचार्यया कुलय्‌ कान्छाम्ह काय 
जयाः ने.सं. १०१७ (वि.सं. १९५३) माघ शुक्ल प्रतिपदाया 
द्निय्‌ ब्रह्मचक्र महाविहार ( ओमबहाल) स जुल । 

८३ दँ (चयस्वदँ। बैंसतक जीवन हनाबिज्या:म्ह वसपोलं 
फ्रिछद॑निसें थः बौयाके छॅसं हे ज्ञान कयाबिज्यात । संस्कृत, 
प्राचीन लिपि, बौद्धग्रन्थ, पुराण, चचामे, नृत्य, जातकया लिसें 
ज्योतिषशास्त्र, आयुर्वेद चिकित्साशास्त्र नं ततःधंपिं ब्राह्मणपिंके 
न्हयदँ (७ दै) बिका: सयेकाबिज्यात । थः बौयाके चतुर्दशाभिषेक 
दीक्षा नं ग्रहण यानाबिज्यात । 

रत्नकीर्ति महाविहार (मखंबहाः) या स्व. श्री बालखवज 
वजाचार्यया तःधीम्ह म्ह्याय्‌ चिनीकुमारी वज़ाचार्यनाप त्यपू 
जीवन हना: वसपोलपिनि खुम्ह मचात जन्म जुल । कायपिनिपाखें 
भिप्यम्ह छयपि, म्ह्यायपिनिपाखें झिच्याम्ह छय्‌ व भ्किछम्ह 
छुइपिनाप ह्वनाबिज्या:म्ह वसपोलं चतुर्दशाभिषेक दीक्षा मदुपि 
व मकाःनिपिन्त उकिया महिमा खँ कना: आपालं शिष्यपिन्त 
इलय्‌ ब्यलय्‌ चतुर्दशाभिषेक दीक्षा नं बियाबिज्यात । वसपोलं 
तीर्थसेवा यासें चिन्तामणि तीर्थया (टेकु दोभानय) खुइदँतक 
अखण्ड तीर्थस्नान नं यानाबिज्यात । 


नेपालया सम्यक्‌ महादान जुइबलय्‌ श्री स्वयम्भू धर्मधातु 
वागीश्वरयात निमन्त्रणा यानाः सम्यक्‌ धर्मया महिमां जाःगु 
दानपत्र च्चयेगु, दयेकेगु व दानशालाय्‌ श्री ५ महाराजाधिराजपिन्त 
निम्तो यानाः पत्र ब्वनाः न्यंकेगु न्या नं आपालं भाला कया: 
यानाबिज्याः | जुल । 

बि.सं. १९७४ सालनिसें निजामती सेवाय्‌ दुहांबिज्यानाः 
सरकारी सेवा नं यानाबिज्याःम्ह वसपोल धर्मानन्द वज्राचार्य 
इलयब्यलय्‌ जुजुपिंनाप नेपा: देया छु छुं जिल्लाया सवारी भ्रमणय्‌ 
चाःहिलाबिज्याःगु फलस्वरूप वि.सं. २००७ सालय्‌ किताबखानाय्‌ 
गयाजेटेड अफिसर जुया: २०११-२०१३ वि सं. पाखे गृह मन्त्रालय 
व पंब्लिक सर्भिस कमिशन (हाल- लोकसेवा आयोग)य्‌ 
कार्यरत जुयाबिज्यात । तत्कालीन श्री ५ महाराजाधिराज महेन्द्र 
वीर विक्रम शाहंदेव सरकारं २०१३ सालय्‌ शुभराज्याभिषेक 
पदक व २०१४ सालय्‌ दीर्घसेवा पदक बिसे पूर्व उदयपुर 
गढीया बडाहाकिमय्‌ मनोनित यानाबिज्यात । अन नं वसपोलं 
समाज सेवा यानाबिज्यात । 

२०१८ सालं नोकरीया हदं अवकाश जुसेलि समाज 
सेवाय्‌ मनंतुनाः २०३३ सालय्‌ नगर पञ्चायतया ६ वड़ा 
(थौंकन्हयूया २० वडा) समितिया निर्वाचनय्‌ ब्वति कयाबिज्यात । 
अनं लिपा २०३० सालंनिसें राजदरबारया धर्म सेवा समितिया 
सदस्य जृयाबिज्यात । राजदरबारपाखें वसपोलं बालाजु, नागार्जुन 
गुँया क्वसं फूलबारी धयागु थासय्‌ स्वयम्‌ प्रकट जुयाबिज्याःम्ह 


i | 


हेवज़ नैरात्मा (पुला गह्यश्वरीदेवीया कुण्ड) या पुन:निर्माणय्‌ 
हर कर त: यानाः ज्या यानाबिज्यात । थुगु ज्या पूवंगुया 
(| 


लसताय्‌ न्हयम्ह वजाचार्यपिंसहित थ मूलाचार्य जुया: श्री हेवज्ज 
तैरात्मादेवीयाथाय्‌ अयुताहुति होम पूण यानाबिज्यात । थन हे 
हाकनं न्हूगु देगः निर्माण याय ज्या नं याकाब्ज्यात । 

थलि जक नं मखु, वसपाल शिखरापुर (फम्पी) या 
गगनकीर्ति महाविहारया बञ्जयोगिनीया पुनःनिर्माण (लिपा) 
अहोरात्र होमया उपाध्याय जुया: पूजा सम्पन्न यानाबिज्यात । 
वसपोल पण्डित श्री धर्मानन्द वज्चाचाय ज्योतिरूप श्री स्वयम्भू 
घर्मधात्‌ बागीश्वरया गोश्चृङ्ग पवत क्वस विराजमान जुयाबिज्या:म्ह 
श्री महामञ्जुश्रीयाथाय्‌ न्हापा मदुगु नित्यपजा दयेकाः थःहे 
पुजारीजुयाः नित्यपूजा न्स्याकाबिज्याःगु जुल । अन्त्यय्‌ वसपाल 
बि.सं. २०३६ जेष्ठ ६ गते आइतवाः नवमीकुन्हु थः तिरिमयजु 
काय्‌पिं स्वम्ह, म्ह्यायपिं स्वम्ह भौपिं, छय छुइपिं सकसितं 
त्वःताः बहनी ११ ताः इलय्‌ अनित्य देहयात त्याग याना दिवंगत 
जुयाबिज्यात । 

दिवंगत जयाबिज्याःम्ह वसपोलयात न्त्याबलें चिरशान्ति 
जुयेमा धकाः कामना याना । 

(थुगु च्वसु “ज्योतिरूप श्री स्वयम्भू धर्मधातु वागीश्वर 
चैत्य दर्शन” स्व. कमलानन्द वज्राचार्य च्वयाबिज्याःगु सफूतिं 
कयाः छुं छु संशोधन याना: न्ह्यब्वयागु जुल) झै 


न्हित्थं श्री मां बसुन्धरादेवीयात लुमंका: 
। वसपोलया धारणी ब्वना- 


ॐ नमो भगवत्यै आर्य्य बसुन्धराये हुँ हूं हूं श्री धने धने 
धनैश्वयैं बसुन्धारण्यै वरप्रदायै सर्वसत्त्व वस्त्रालंकार 
सर्व ब्रीह्यादिभिः सर्वापकरण्यै समृद्धि मे देहि देहि 
शान्तिकुरू पुष्टिकुरू वरसिद्धि ददापय स्वाहा ! 


- नरेशानन्द वज्राचार्य 
व 


सपरिवार हुता | तास 


सं. अष्टमुनि गुभाजु 

श्री बसुन्धरादेवीया ब्रत दनेगुया महत्त्व व 
सूर्योदय जुजुया बाखं 


न्हापा तथागत शाक्यमुनि बुद्ध छन्हु कौशाम्बी धइगु 
नगरया लिक घोषित नांयागु तस्कं बांलाःगु बगैंचाय्‌ जवय्‌ 
शालिपुत्र, खवय्‌ मौद्गल्यायन व न्ह्यःने आनन्दया लिसें यक्व 
भिक्षुसंघपिं मुका: बिज्यानाच्वन । 

उगु इलय्‌ अन वसपोल तथागतया न्ह्यःने त्रिभुवनया 
सकल लोकपिं- देव, मनुष्य, राक्षस, नाग आदि बुद्धया चरणय्‌ 
भोपुया: स्वचाः चाःहुलाः थःथःगु थासय्‌ चना: पुलिं चुया: ल्हाः 
बिन्ति यानाः दरिद्रतां मुक्त जुइगु लँपुया धर्म देशना न्यनेगु 
इच्छां एकाग्रचित्तं तथागतयात स्वयाच्चन । उगु इलय्‌ आयुष्मान्‌ 
भिक्षु आनन्दं भगवान्‌यात बिन्ति यानाबिज्यात । 

“भो भगवन्‌! थौं छलपोलयापाखेँ धर्मदेशना न्यने धका: 
सकल लोकपिं वयाच्वन । थुगु इलय्‌ लोकपिन्त भिंकेगुया लागि, 
सुख बीगुया लागि थन मर्त्यलोकय्‌ श्री बसुन्धरा महादेवीयागु 
धर्मब्रत गुबलय्‌ पिदन, न्हापां सुनां ब्रत दन, थ्व ब्रत गथे हनेगु ? 
थुकियागु पुण्यया प्रभाव गथे दु ? सकसियां न्यनेग॒ इच्छा 
यानाच्वन | छलपोलं सकल लोकपिन्त मन आनन्द जुइक आज्ञा 
जुया बिज्यायेमाल ।' 

बिक भिक्षु आनन्दया थुगु खँ न्यनाः भगवान्‌ बुद्धं आनन्दया 
लिसें सकलसिया ख्वा: स्वया: आज्ञा जुयाबिज्यात- 'आयुष्मान्‌ 

आनन्द ! न्हापा थन मर्त्यलोकय्‌ श्री बसुन्धरादेवीयागु धर्म ब्रत 
पिदगु खँ कनेत्यना, एकचित्त याना: न्यँ । 

न्हापा थ्व मर्त्यलोकय्‌ तस्क बांलाःगु, तःधंगु श्रीपुर 
धयाःगु नगर छगू दु । थ्व नगरया जुजु चक्रवर्ती सूर्योदयया 
निह्य लानि दु- निम्बदेवी व चूडदेवी। थुपिं निह्मनापं थः इच्छाकथं 
सुखभोग यानाच्वन । 

जुजुया निह्य लानिमध्यय्‌ तःधीह्य लानि निम्बदेवी तस्क 
बांलाः, फुक गुणं सम्पन्तह्व, करुणा जा:ह्य, न्याय-नीति, 
विवेकशीलता आदिं युक्तह्य, स्वामिभक्त, पतिब्रता धर्मय्‌ निपुणह्य 
खः । ज्ञान, गुणया लागि सत्सङ्गय्‌ न्ह्यानाच्वंह्य वया मचांनिसें 
गुरु नं दु । जनतायात थः हे सन्तान भाःपा: लहीगु जक इच्छा 
यानाच्वंह्य जूगुलिं सकस्यां यः । थज्या:ह्य लानि निम्बदेवीया 
सन्तान मदयाच्वन । 

चीधीह्वा लानि चूडदेवी धा:सा अकर्तव्य, कुकर्मया नकिहा 
अज्ञानी, उस्त बांनं मलाःम्ह, शीलस्वभाव धइगु छुं मदुह्वा, थः 
जक नये, थः जक त्वने धाइह्य, सत्सङ्गयू मन क्‍्वमसा:ह्य, करुणाया 
चिंतक मदुह्य, घराणी कुलयाह्य नं मखुह्य, स्त्रीधर्म मस्यूम्ह, 
न्याय-नीति व धर्मशास्त्रया छुं खँतक न्यनामतःह्य, मिथ्या ज्ञानय्‌ 
लानाच्वंह्ा, कुव्यवहारं झूचाःह्म, कृविद्या सयेकावं च्वंह्य खः । तर 
थ्वयापाखें न इहिपा: यानाः खुद न्हयूद॑तकं नं सन्तान मदयाच्वन । 

छन्हु जुजु सूर्योदयं निम्हं लानिया न्ह्यःने सन्तान मदुया 
दुःख व्यक्त यात । चीधीह्ा लानि इहिपा: यानागु नं सितिक 

बनीला ? राज्यया उत्तराधिकारी सुयात दयैकेगु पदाला सुनां अग्नि 
संस्कार याइ ? आदि खँत वसपोलं व्यक्त याना: दुख तातः । 
जुजुं दुःख तायेकाबिज्याःगुलिं तःधीह्म लानिँ भलसा 
ब्रियेकथं बिन्ति यात- “स्वामी ! दुःख तायाबिज्यायेमते, दैवया 
कपा व कर्मया भोग सुनां हुयां हुई फइमखु, हथाय्‌ चाया 
बिज्यायेमते ईश्वरया भलसाय्‌ खः भी । फुक्क यानाबिज्याइहा 
वसपोल । झी हालां छुं जुइगु मखु । धैर्य यानाबिज्याहूँ, धर्म 
बिना मेगु छु उपाय मदु, धर्म यानाबिज्याहँ, जिपाखें सन्तान 
मदयेथब्यु तर चीधीह्मपाखें अवश्य दइतिनि । भी अपायुच्व: 
बुहा बुही नं जूगु मदुनि । छाय्‌ धन्दा कयाबिज्याना ?” 
ओ तर चीधीह्वा लानि चूडादेवीया नुगलय्‌ धाःसा थः भात 
“सन्तान मदुनि' धाःगु खँ न्यना: पापं बायूकाल । थुकि अख: 
प्रभाव लाकल । खःगु धाल धइगु बिचाः मयासे भाःतं थःत 
मस्वइ धइगु बिचा: वन । थ्वकुन्हुनिसँ थः भाःत थः यत्थें दइगु 
ज्याय्‌ कुतः यानाजुल । कुसंगत । कृविद्या साधना याना: न्ह्यथहा 
निम्बदेवीयात भाःतं मययेकेगु, मिखाकूनं तकं स्वये मययेके गु 
निम्तिं जुजुयात न्हित्थं कुकर्मया कर्तव्य याना: नयेगु त्वनेगली 
छयलावं हल । वयागु थज्याःगु कुत्सित चाल सुनानं मस्य 
सूर्योदय जुजु छु हे भाःपे मफयावन । तःधीहा लानि खनेवं तहं 
पिहाँ वगु जुल | चूडदेवी मखनेवं हीमी चाइगु, ख्वये मास्तिवइगु 
जुयावल । थुगु हे रीतं स्वदँ फुइवं तःधीम्ह लानि निम्बदेवीयात 
छु हे अधिकार मब्युसें दरवारं छखे तयाबिल । 

जुजुया चीधीह्य लानि चूडदेवी प्रति तस्क मतिना जुया: 
प्यपुनाच्वन । लायक्‌या ब्याक्क अधिकार लःल्हात । धुकूया कर्ता 
नं चूडदेवी हे जुल । कान्छी बडामहारानीया पदवि बिया: जुजु 
सूर्योदय श्रीपुर नगरय्‌ मिसा नायकत्वय्‌ थः चीधीह्य लानिं धाःथे 
सकार याना: राज्यया दायित्वं छखे लिनाच्वन । देशय्‌ जुजुं छु 
वास्ता याःगु मखुत । वयात चीधीह्य कला: हे सकतां जुल । 
वयात हे द्य: समान याना: मानययानाजुल । न्हिच्छि चच्छि 
कला:नाप क्वथाय्‌ च्वना: सुख ऐश्वर्य, काम-क्रीडाय्‌ लीन 
जुयाच्वन । 

थुगुकथं न्हित्यं मभिंगु मखुगु ज्याय्‌ भूचाया: छुँ हे धर्म 
हामसीका: भिंगु दक्व ल्वःमंकाः अधर्मी जुयाच्वंह्य कलातं धाःधाःथे 
च्वना: अन्याय अकति, अविवेकी जुयाः थःगु जक स्वार्थय्‌ तक्यना 
च्वपिन्त 'परयागु दुःख व थःगु दुःख छगूहे समान खः' धकाः छु 
धाःवःपिन्त दायाः, कुना, सर्वस्व हरण यानाः दुःख कष्ट बियाजुल । 
अन्याय अराजकता न्हित्थं न्ह्यानावं च्वन । सःपिं स्यूपि 
विद्वानजनपिनिगु छु कदर मजुल । छुं मस्यू-मथूपिन्त नं थः 
यलकि ततःधंगु दर्जा बिया: प्रोत्साहन बियाहल । मतिइ लूथे 
यानाः राज्य यानाच्वंगु न्यादँ फुनाः खुदं कयन । श्रीपुर नगरय्‌ 
दुःख जुजुं वल । 

श्रीपुर नगरयू दुर्भिक्ष (अनावृष्टि) जुल । बखतय्‌ 
(असार श्रावणं) वा हे मवइगु व पौष-माघं (बेबखतय्‌) यक्व वा 
वइगु जुल । जुजुं अःकथं ज्या यात । वं नं अःकथंया ज्या 

यानाक्यन । देशय्‌ अथेसां जुजुं भाःपे मफुत । क 
थग इलय्‌ देशय्‌ अनिकालं कल । नये-त्वने मखनाः, 
मदयाः हाहाकार जुल । नये-त्वने मदयाः बुहा-बूही, रोगी, मचात 
अथें पुतुपुतुं सिनावन । ल्यासे ल्याय्‌म्हत नं सिनावंगु | 
दत । खुँ लुच्चा, फ्वगिंत बढयजुल । फ्वगिंतय्‌त फ्वंवःसां 'बीगु 
छुं मदु' धकाः छुवयाबीगु, गनं दृपिसं ब्वःबिया हइगु जुल । 
इलय्‌ वा वःगु मखु । बु फुक्क बाः जुल । महङ्गी चरम्‌सीमाय्‌ 
थ्यन । नये-त्वने मखँसेंलि धर्मप्रति सुयां मन मवन | दशाकुशल 
पापय्‌ दुनावन सकलें । खःगु भिंगु खँ न्यनेत थाकूल । मखुगु 
मभिंगु मिथ्याचारपाखे घाःसा ब्वा ब्वां जुल । थःगु छँया कुलाचार 
यायेत तकं थाकुल । नित्यकर्म या: मन्त । थुकथं देशय्‌ ग्यानापुक 
हे अलक्षण बढयजुल । अथेनं जुजुयाके होस वःगु मखुत । 
चीधीहा लानिया हाहालय्‌ जक ब्वाजुल । 

छुँ न अधिकार मदुहा तःधीह्य लानि निम्बदेवी नगरय्‌ 
जनतां दुःख स्यूगु, हाहाकार जूगु, नये-त्वने मखंगु स्वये मफयाः 
दुःख तायेकाः ईश्वरयाके प्रार्थना यानाच्चन- 'हे दैव ! जि 
प्रजागणयात याकनं भिं-मिखां स्वया: थुगु महादुःख मदयेकाः 
उद्धार यानानिज्यायेमाल ।' 

'हे आनन्द ! थुगु बखतय्‌ सुखावति भुवनय्‌ श्री जगतगुरु 
अमिताभ तथागतं श्री करुणामयया लिसें सकल बुद्ध बोधिसत्त्वपिं, 
आर्यतारागणपिं, बसुन्धरादेवींसहित सकसिगुं ख्वा: स्वया: आज्ञा 
दयेकाबिज्यात- हे देवदेवीगणपिं ! मर्त्ये लोकय्‌ श्रीपुर धइगु 

नगरय्‌ सूर्योदय जुजु चीधीहा लानि चूडदेवीया वशय्‌ वनाः 
अकर्तव्य याना: थःपिनि जक स्वार्थय्‌ लीन जुयाः क्र्रतापूर्वक 
जनतायात त्वह मदु त्वह तया: दुःख कष्ट व पीर आदि बिया: 
अले छुँ दोष मदुह्य तःधीह्व लानि निम्बदेवीयात नं दरबारं अलग 
तया: दुःख बिया: अत्याचारं राज्यभोग याना जूगुलिं अन अनावृष्टि 
जुया: अनिकाल जुल । प्रजागणं दुःख सियाच्वन ।' 

'हे देवदेवीगणपिं ! आ: थुगु अवस्थाय्‌ सूर्योदय जुजुयात 
थुइकाः, प्रजागणपिन्त उद्धार यायेगु ई जुल । छिपिं सु वनेगु खः 
याकनं हुँ, विस्तार यायेमते' धका: आज्ञा दयेकाबिज्यात । अमिताभ 
गुरुया आज्ञा न्यना: श्री बसुन्धरादेवी थः च्वनागु थासं दनावनाः 
श्री अमिताभ गुरुयात त्रिप्रदक्षिणा यानाः, 'जि वना: उद्धार याःवने' 
धका: बिन्ति यानाः सुखावति भुवनं क्वहां बिज्यानाः तुषिताभुवनय्‌ 
थ्यंकाबिज्यात । 

थुगु बखतय्‌ तुषिताभुवनय्‌ च्वंपिं देव, देवकन्यापिसं 
श्री बसुन्धरादेवी बिज्या:गु खना: दण्डवत्‌ प्रणाम यासे बिन्ति 
यायां धाल- “भो देवी बसुन्धरा ! थौं जिमिगु भाग्यं छलपोलयात 
दर्शन यायेदत । आ: जिम्त छलपोलयागु ब्रत दना: भिंगु लँ 
कयना: मन्त्रदान बिया: धर्म याकाबिज्याहँ । छलपोल सदा थनहे 
बिज्याहँ' धका: धाधां लूँ व रत्नया सिंहाशनय्‌ बिज्याका: अनया 
सकसिन श्री बसुन्धरादेवीयाग्‌ ब्रत धारण याना: वसपोलयागु 
मन्त्र कयाः जप यानाः, मन्त्रसिद्धि लाका: सकलयात भिं जुइगु 
महायान धर्म मार्गय्‌ न्ह्यानाच्वन । 


छन्ह तुषिताभुवनय्‌ बिज्यानाच्वंपिं बसुन्धरादेवीया 
सहायक सर्खिपिं सकले देवदेवीगणपिसं मर्त्यलोकय्‌ श्रीपुर धइगु 
देशय्‌ जुयाच्चंगु पापकर्म व दुःख, कष्ट सियाच्चंपिं मनूत हर 
कन्नाचाया: दुःखित जुयाः बसुन्धरादेवीयात बिन्ति यात हे 
बसुन्धरादेवी ! मर्त्यमण्डलय्‌ श्रीपुर नगरया मनूत तस्क गरीब 
जुयाः दुःख कष्ट भोगय्‌यानाच्वन । थुमित उद्धार यायेमाल । 
याकनं थुमित उद्धार यानाबिज्याहुँ ।' 

थः सखिपिनिगु बिन्ति न्यनाः मर्त्यलोकया श्रीपुर नगरय्‌ 
थःगु सुदृष्टिं स्वयाबिज्यात । अन तस्क दुःखसियाच्वंपिं खनाः 
दया कपा तया: नन्दिमुख व अश्वघोषमुख धाःपिं निह्य अप्सरापिं 
ब्वनाः श्री बसुन्धरादेवी मर्त्यलोकय्‌ श्रीपुर नगरया चरित्र सकभनं 
स्वयेधुँसेलि नगरया पिने बांलाःगु छगू बगैंचाया पुखू न्त्यःने 
आनन्दं च्वनाबिज्यात । 

थुगु बखतय्‌ नन्दिमुख व अश्वघोषमुख धयापिं निम्हं 
सखिपिसं बिन्ति यात- 'हे बसुन्धरादेवी ! थ्व श्रीपुर धइगु देश 
ला तस्क बालां:, स्वःस्वःथाय्‌ बगैंचा पुखु आदि दयेकातःगु दु । 
काचाक्क स्वयेबलय्‌ स्वर्ग थें हे च्वं, तर प्रजागणपिसं धाःसा 
तस्कं दुःख सियाच्वन । थुगु देशया जुजु सूर्योदयं थः चीधीह्म 
कलाःया वशय्‌ लानाः धर्म ल्वःमंकूगुलिं व तःधीह्य कलाःयात व 
प्रजागणयात नं दुःख कष्ट बिया: थः व चीधीह्ा कलाः जक 
मनमोजं च्वंच्चन । थ्वहे कारणं यानाः देशय्‌ दुर्भिक्ष जुल, 
प्रजागणपिनि नये-त्वने मखन, पापचित्त ब्वलन, हाहाकार जुल, 

तःधंगु दुःख कष्ट सियाच्वन । थुमित उद्धार यायेत छलपोल 
जिमित ब्वना: तुषिताभुवनं थन बिज्यात । आ: थत्यें छलपोल 
थुगु देशय्‌ दुहां बिज्याना: उम्त उद्धार यानाबिज्याये ज्यामछि ।' 

अथे थः सखिपिनिगु बचन न्यनाः श्री बसुन्धरादेवी 
मुसुहुं न्हिला: आज्ञा जुयाबिज्यात- 'छिमिसं स्वयाः छु या:सा जी 
उगु याना वा ।' थुलि धया: बिदा बियाबिज्यात । 

नन्दिमुखं अश्वघोषमुखयात धाल- 'आ: थन भी निम्हं 
तस्क बांला:पिं मिसातयगु रूप कया: यइपुगु सलं बांलाक सकलें 
वइगु थासय्‌ च्वना: मे हालाच्वने ।' 

निहासियां थःथवय्‌ खँल्हाबल्हा यानाः बसुन्धरादेवीयागु 
सल्लाह लुमंका: उपिं निम्हं बांलाःपिं मिसाया रूप धारण यात | 

सुथसिया पहरय्‌ तस्कं बांलाःगु, यइपुगु रागं तस्सः 
याना: मे हालाच्वन । सकल मनूत वइथासय्‌ दुर्गाया स्थानय्‌, 
भगवतीया पीठय्‌, देवालयस छह्यास्यां बीणा थाना: ताल बिल । 
मेहा प्याखं हुल । मे हाल । सुथसिया इलय्‌ श्रीपुर नगरयापिं 
मनूत गुलिं येके वःपिं, गुलिं तीर्थय्‌ स्नान यायेत वःपिं सकसिनं 
खन । मोह जुल । अप्सरापिं मे हाला: प्याखं हुलाच्वंगु स्वयाः 
लत्थ जुल । अजूचायाः स्वःगु स्वलं जुल । सिक्वताक्वसिनं 
स्वःवल । स्वक्व मनूत चिलावने मफुत । सकस्यां नुगलय्‌ 
उत्सुक जुयाच्वन- थपायुच्चं बालाःपिं थुपिं सु जुड ? छु याःवःगु 
जुइ ? लाःसा थ्वहे भगवती जक पिहां व:गुला मखुला धका: 
नमस्कार यानाः स्वयाच्चन । संध्या ई जुल । मन्त्री, भारदारपिसं 


नं स्वःवल । उपिं नं मोहित जुयाः लिहां वने मफुत । 

कथहं थें बहनी जुल । मन्त्री वरा: जुजुयात बिन्ति यात 
"महाराज ! भीथाय्‌ देशय्‌ अदभुत जुल, थौं सुथंनिसें न्हिच्छि 
जाल दुर्गा स्थानय्‌, भगवतीया द्येगलय्‌ निहा तस्क बाला:पिं 
मिसात वयाः बीणा थानाः, मे हाला: प्याखं हुलाच्वन । थृपिं 
साक्षात्‌ अप्सरात थें च्वं, स्व:बिज्याहूँ । प्रजापिं सकलें लत्थ 
जुयाः स्वयाच्चन । जि नं मोहित जुयाच्चना । थुलि बांलाःपिं 
भिस्त, बांलाक मे हालीपिं, प्याखँ हुइपिं जिं न्हापा गुबलें मखना, 
थौहें तिनि खना । थुमिसं छु क्यंवयाच्वन खः छं मसिल । उम्त 
छलपोलं स्वया: बिचाः यानाबिज्याहुं । दरबारय्‌ सःताः खं 
न्यनाबिज्या हुँ ।' 

जुजुया मन चंचल जुल । स्वःवनेत तपार जुल | थुबलय्‌ 
चूडदेवी (चीधीहा) लानिया नुगलय्‌ हाक्‌ थाःगुया कारणं थः 
स्वामीयात स्वया: गन- 'स्वामी ! बहनी जुल । पिहां बिज्यायेमते, 
मे हालाः, प्याखं हुलाः नइपिं भिंपिं मिस्त खइमखु । उकि ययःहा 
जुइब्यु थुपिं थःथःगु माःमाःगु लँपु लिना: वनी, छाय्‌ बिज्यायेगु ? 
जिं छवयेमखु ।' थुलि खं न्यनेवं जुजुया मतिइ 'ख ला खः' धइथें 
जुल । मवनेगु मती वन । मन्त्रीयात लितछ्वयाबिल । 

मन्त्रीयात लित ला छव॒त । तर जुजुया नुगलय्‌ पीर 
दनावल । शोक ब्याप्त जुल । भसुका: पिदन । ख्वा: ख्युंयावन । 
वया मनय्‌ थथे च्वन- 'थों अचानक तस्क बांलापिं मिसात 
निह्य वयाः मे हालाः, प्याखं हुलाः, जिगु देशय्‌ छु याये धकाः 

वःपि जुइ ? भिंगु याःवःपिं खड्मखु । आ: छु यायेमाली ? गथे 
याये ? छु छु जुइगु खः ? ज्योतिष कयना स्वये मालीगु खःला ? 
उपि प्याखंम्वःत स्वया: जितः भिं जुइमखु । दरबारय्‌ हयाः नं 
कल्याण जुइमखु । जितः मभिं याःवःपिं जिं छाय्‌ स्वःवने ? 
थःथःगु लँपु लिना: माःमाःथाय्‌ वनी ।' मती चिन्ता यानाः जुजु 
अथेंतुं च्चत । लिबायेधुकुसेलि प्रजापिं नं सकलें थःथःगु छँय्‌ 
लिहांवन । 

चान्हय्‌ जुलं नं जुजुया छुं खबर मवसेंलि अप्सरा निम्हं 
अनसतु बास यात । कन्हय्‌ सुथय्‌ जुल । नन्दिमुखं 
अश्वघोषमुखयात धाल- 'थ्व देशया जुजु ला पिहां हे मवल, 
छुयाये ? झीसं थथे मे हाला: प्याखं जक हुलाक्यनां झीगु ज्या 
सफल जुइमखुत । थ्व जुजुयात ला अंकुशं क्यका: साला: न्वलं 
धिना: न्ह्वना: स्वर्ग छवयेमा:ह्य जुयाच्चन खनिं । गुलि बुद्धि 
हीनह्य धाये, व जुजुयात उद्धार याये धका: कीपिं थन वयाच्वना, 
व ला पिहां हे मवः । अमृतयात नं बिष भाःपाः च्वनीह्य, 
बिषयात अमृत भाःपाः च्वनीह्य जुयाच्वन खनिं व । चीधीह्य 
कला:या मतिनां भूचाःह्य खनिं व । आः भीपिं थथे च्वनां मजिल । 

पासा ! आः भी निम्हं ग्यानापुपिं बँडेलया रूप धारण 
यानाः जुजुया दरबारय्‌ दुहांवनाः वया यःगु बांलाःगु बगैंचाय्‌ 
उत्पात यानाः स्यंकः वने नु ।' 

श्री बसुन्धरादेवीयागु ज्या पूवंकेगु लागि निम्ह अप्सरा- 
पिसं नं सल्हां क्वःज्यूगु खंकथं बंडेलया रूप कयाः जुजुया 

लायकूदुनेया बगैंचाय्‌ ग्याना-ग्यानापुक हाला: भयङ्कर युद्ध 
यानाच्चन । लायकू चाः चाः हुलाच्चन । सृथबःछि अथे सना 
जुइधुनेवं निगूगु प्रहर जुसेलि बगेंचें खना: ग्यानाः जुजुया थाय्‌ 
बिन्ति याःवन । 

-'महाराज ! भीगु दरबारय्‌ ग्यानापुपिं निह्य बँडेलत 
द्वहां वयाः घोर शाब्दं हाला: ल्वानाच्चन । झीगु बगेंचाया स्वांमा 
सिमा धाक्व नष्ट यानाबिल । अन सकलें ग्यानाच्चन । महाराज ! 
अन थत्थें सैन्यत, प्रजा गणपिं सःताः थ्वपिं निम्हं बँडेलत थोहे 
याकनं छलपोलं स्यायेगु स्वयाबिज्यायेमाल । मखुसा थुमिसं 
सर्वनाश याइ ।' 

बगैंचेयागु खं न्यना: क्वथाय्‌ जक च्चनाच्चंहा जुजुया 
मतिइ त्रास उत्पन्न जुल । 'न्हित्थं जि क्वथाप्वालय्‌ जक 
च्वनाच्वनां मजिल' भाःपाः थःहे वनाः स्वःवन । सिंह समानं 
हाला: ल्वानाच्वंपिं बंडेलत खना: जुजुया लहं पिहां वल । उम्त 
स्यायेगु इच्छा याना: धनु व बाण कया: मन्त्रीयात सःताः धाल । हे 
मन्त्री, हे सैन्यगणपिं ! छु स्वयाच्वना छिम्सं ? याकनं शस्त्र अस्त्र 
पिकयाः थाय्‌थासय्‌ पाः च्चँ । अचानक लायकुली दुहां वयाः 
ल्वाःवःपिं, बिघ्न याःवःपिं निम्ह बँडेलत स्यायेमाल । थुमित 
मस्यासें जिं त्वःतेमखु । उम्त याकनं घेरा व्यु छिम्सं ।' 

पूर्वयागु ध्वाखाय्‌ जि च्वने, दक्षिणय्‌ मन्त्री व 
अमात्यगणपिं च्व, पश्चिमय्‌ सैन्यत च्वँ, उत्तरय्‌ मेपिं प्रजागणपिं 
च्वना: घेरा ब्यु । होस या, थुपिं बिस्युं वनी । गुगु दिशां बिस्युं 

वनी उगु दिशाय्‌ च्वंपिन्त घोर सजाँय जुइ ।' जुजुया थुगु आज्ञा 
न्यना: सकलें ग्यानाच्वन । ग्याग्यां घेरा बियाच्वन । 

न्हापां जुजुं बाण कयेकल । सकसिनं बाजं थाना: हाःहू 
याना: लायूबुयाः बँडेलतय्‌त ख्यानाच्वन । बराहरूपि देवीपिसं 
थःपिन्त घेरा बिया: ख्यानाहयाच्वंगु व प्रजापिसं दुःखसीगुयात नं 
बिचा: यानाः सकलें बेहोश जुइकथं हाला: गुलिसितं कयपुया: 
गुलिसितं घ्वाना: जुजु च्वंगु पूर्वयागु द्वार तिंन्हुया: सकसिनं खंक 
बिस्य्‌ वन । 9 

सूर्योदय जुजुया तहं थातय्‌ मलात । सल हय्‌ च्चनाः 
बाणं कयूकुकयूक मन्त्री, सैन्य व प्रजागणपिलिसें ल्यूवन । बाणं 
उम्त छथु हे लाःगु मखुत । अथेनं तंया आवेशं शस्त्र प्रयोग 
यायां लिनावनाच्चन । मन्त्री, सैन्य, प्रजापिं सकले त्यानुचायाः 
लिहां वन । जुजु व श्येन नांहा मनू जक थुगृहे कथं बँवं बहनी 
जुल । उपि तापावक छगू वनय्‌ थ्यन । 

गुंड दुने थ्यँसेलि बँडेल निहां थःथःगु भेषय्‌ वयाः श्री 
बसुन्धरादैवीयाथाय्‌ वयाः अन जूजूगु सकतां खँया लिसें सूर्योदय 
जुजुयात पित ब्वनाहयागु खँ ब्याक्क बिन्ति याना: छखे आनन्दं 
च्वनाच्वन । 

चान्हय्‌ गुँया दत्थुइ लासेंलि लँपु दापा जुल । अन वने, 
थन वने मसियाः सलहां कहां वयाः सिमाक्वय्‌ बासं च्वन । 'थुपिं 
सु जुइ ?' आःइलय्‌ निह्ाचा जक गन वनेगु ? नये नं पित्या: थें 
च्वनावल । बँडेल निहा गन वन जुड़ ? उलिमछि कयेकां नं छथु 

धका: हे लाःगु मखु आदि खयू सहलह यायां जुजुं श्येनयात 
धाल- “श्येन, जि तस्क लः त्वने प्यायूचाल, नये नं पित्यात, छं 
गानं वना: ल: छक्वः मालाहचि हुँ ।' 

जुजुया उजंकथं श्येनं लः मा:वन । लं द्वना: अन वने, 
थन वने मसिया: मखु थासय्‌ ला: वन । लः लुइके मफु । सुथय्‌ 
जुल । श्येन मनूत सुं वने मफुगु सुरनदी थ्यन । लायूकूया 
सुखभोग लुमंकाः लः हइ, ल: त्वने, प्यायूचाः लंके धकाः जुजुया 
आश याना: पियाच्चन । 

ल: मा:वंह्य श्येनं खुसि खंसेलि आनन्दया अनुभव यात । 
खुसिइ वना: स्वत । मनूत सुं छह्य हे मखंसेंलि भचा ग्या: थें 
चिकु थें जुया: ह्य जिरिङ्ग च्वंकाच्चन । अथें जूसां थ्व खुसिइ 
छक्व: म्वःल्हये धकाः मतिइ तयाः खुसिइ वना: म्वःल्हुल । 
सःसःगु स्तुति नं यानाच्वन । 

थुगु इलय्‌ श्री बसुन्धरादेवीयागु ब्रत दनेत ह्यासुगु वसतं 
पुनाः स्वर्ग थुगु खुसिइ क्वहां वःपिं अप्सरापिसं श्येनयात खनाः 
अजूचाया: न्यन- “छ सु ? गनं वयाह्य ? थन मनूत सुं, वये 
मफुगु थासय्‌ छ गथे वया ?' 

थ्व इलय्‌ श्येनं अप्सरागणपिन्त खनाः प्रसन्न जुयाः 
नमस्कार याना: उमिसं न्यंगु न्ह्यसःया लिस: थुकथं बिल- 'जि 
रैलोक्यय्‌ नांजा:ह्य जुजु सूर्योदयया सेवक श्येन नांहा ख: । जिगु 
भाग्यं थौं छलपोलपिन्त दर्शन याये दत, छलपोलपिं थन छु 
यायेत बिज्याना ? जित: कनाबिज्याहुँ ।' थुलि धयाःलि थः थन 

गथे जुयाः थ्यन धइगु ब्याक्क खँ अखप्सरागणपिन्त कन । 

श्येनया खँ न्यना: अप्सरापिं मध्यय्‌ मुख्यहां कन- 

'अय्‌ मन्‌ ! जिपिं श्री बसुन्धरादेवीया भक्तपिं खः । 
वसपोलयागु तिलाब्रत दने धका: थुगु खुसिइ वयापिं खः जिपिं । 
जिमिसं दनेगु ब्रत छं स्वयाच्चँ । श्री देवीयागु प्रसाद बियाछवये । 
छँय्‌ वना: छं नं ब्रत द॑ । जुजुयात नं ब्रत दंकि । थ्व पुण्यं देशय्‌ 
उपद्रव नाश जुड । सुभिक्ष जुइ । रोग, दुःख, दारिद्रय फुनावनी । 
अष्ट महाभय तरयजुइ। सप्त ऐश्वर्य वृद्धि जुइ । महामङ्गल जुइ, 
कल्याण जुड़, दशाकूशल पाप नाश जुड । शान्त स्वरूप जुयाः 
धर्मचित्तह्म जुयाः सुखि जुइ । लिपा वसपोल श्री बसुन्धरादेवीया 
भुवनय्‌ बास लाइ । जुजुयात थ्व खं न्यंकि । छिमिथाय्‌ देशय्‌ 
उत्पात्‌ जुयाच्वचंगुयात दिकेत बीणा थानाः, मेहालाः, प्याखं 
ल्हूवयाच्चंपिं, बंडेलया रूप कया: ल्वाःवयाच्चंपिं मेपिं मखु श्री 
बसुन्धरादेवीया हे सेवकपिं खः । छिमिसं मथुल । थ्व फुक्क 
जुजुयात कना: श्री बसुन्धरादेवीयागु व्रत याकनं दंकि” धकाः 
उपदेश बिया: उगु खुसिइ म्वःल्हुयाः, तिलाब्रत दनाः विसर्जन 
याये धुँसेलि ह्यासुगु स्वां, सिसाबुसा, महिचहि आदि प्रसाद 
बिया: लित छवयाहल । थःपिं नं स्वर्गय्‌ लिहां वन । 

श्येन व जुजु च्वनाच्चंगु थासय्‌ थ्यंकाः अप्सरापिसं 
बियाहःगु प्रसाद देछाल । लः नं बिल । अले लः माःवनाबलय्‌- 
सुरनदी थ्यंगु व अन स्वर्ग अप्सरापिं वयाः श्री बसुन्धरादेवीयागु 
तिलाव्रत दंवःग आदि खँ व कनाह:गु खँ जुक्व कनेधुनेवं श्यनं 

हानं धाल - 'जि अन च्वनाः व्रत दनेगु इच्छा जूगु खः तर 
छलपोलयात लः त्वंके मफइगु धन्दां लिहां वया ।' 

श्येनं हःगु प्रसाद भोजन यानाः लः नं त्वनेधुँसेलि सुर- 
नदी स्वयेगु इच्छां श्येनलिसें वन । तर अन सुं मदयेधुंकल । 
अन सुं मदुगु खनाः जुजुं नुगः मछिंकाः थःगु जन्मयात धिक्कार 
यायां धाल - धिक्कार खः जिगु जन्म नं । लातले भा:पे मफ, 
मलाकाः भाःपे माल । न्ह्यात्थेसां, थ्व अप्सरापिसं छन्त धयाहः थें 
लायकूली वनाः याकनं श्री बसुन्धरादेवीयागु व्रत दंवने नु, थन 
विस्तार यानाच्चने मखुत आ: ।' थुलि धया: स्वां सिन्ह: ज्वनाः 
निम्हं थःगु दे श्रीपुर नगरय्‌ थ्यंकः वल । मन्त्रीसहित सकल 
प्रजाराणपिं मुंकाः थःपिन्त जूगु अनुभव फुक कनाः चित्त 
बुझय्‌याकल । थःपिसं श्री बसुन्धरादेवीयागु व्रत दनेगु क्वःछिनागु 
खँ घोषणा यात । प्रजागणपिसं न॑ थःपिनि छेँय, विहारय्‌, देगलय्‌, 
खुसिइ वा तीर्थय्‌ गनं नं च्वना: श्री ॥सुन्धरादेवीया व्रत दनेत 
उजं बिल । खर्च मदुपिन्त खर्च बीगु नं यानाबिल । 

जुजुया तस्क ययाच्वंम्ह चीधीम्ह लानि चूड़देवीया 
क्वथाय्‌ वना: आराम यायां कलाः भाःत निम्हस्या खँ जुल- 
'यःम्ह मयूजु, आ: भीसं श्री बसुन्धरादेवीया ब्रत दनेमाल। छं नं 
मन शुद्ध यानाः तिलाव्रतय्‌ बालाक मन बिया: भक्तिभाव या ।' 

थथे थः स्वामीया वचत न्यना: कुमतिम्ह लानि बिन्ति 
यात - 'प्रभु स्वामी ! छःपिनि यःम्ह जि खःसा जिं छगू बिन्ति 
याये, छलपोलं न्यनाबिज्यायेगु खःला ?' थः लानिया वचन 

त्यना: जुजु लिस: बिल- 'प्रिय ! छ भायष्व: जितः यःम्ह मेम्ह सुं 
मिसा मदु, उकि छु धायेत्यनागु खः धा, जिं सत्यनं पूरा यानाबीगु 
जुल ।' जुजुयात सत्य वाचा ल्हाके धुँसेलि दुर्मतिम्ह चूडदेवीं 
बिन्ति यात - 'छलपोलं श्री बसुन्धरादेवीयागु तिलाब्रत दनेगु 
इच्छा यानाबिज्यात । थ्व व्रत दनेबलय्‌ छलपोल तःधिकःम्ह 
लानिनाप च्वनीगु जिं गथे सहयाये फड ? गथे याना: स्वये फइ ? 
छःपि व जि नापं च्वना: व्रत दनेत निम्बदेवीयात दरबारं पितिना: 
वनवास छूवयाबिज्यायेमाल । थन दरबारय्‌ हे तया: भीसं व्रत 
दनसा कीत भिं जुइमखु, तःधीम्ह दतले जि चीधीम्ह छःपिंनाप 
च्वना: व्रत दने दइ नं मखु । सत्य वचन धइगु तःधं उकिं 
छलपोलं थुलि यानाबिज्यायेमाल । थुलि जुल धा:सा जिगु मन नं 
चक्कनी । नत्र जिगु मन क्वतुनाच्वनी ।' कुमतिम्ह लानिया 
खँयात खः भाःपा: त्वह मदु त्वह तयाः तःधीम्ह लानि सःतके 
छवया: धाल - 

- “अय्‌ पापिष्ट निम्बदेवी ! छ थन देशय्‌ च्वने मदु, 
तापा:गु वनय्‌ वनाः च्वं हुँ। छं यःपिं पासापिं ज्वना: वनय्‌ वनाः 
बास या: हुँ । थ्व जिगु आज्ञा ख: उल्लंघन याये दइमखु । यदि 
जिगु खँ सन्यन धाःसा छं तच्वःगु सजाँय फयेमाली ।” थः 
स्वामीयागु छाःगु वचन न्यना: निम्बदेवीया चिमिसँ तिंतिं स्वात 
। हा फिफिर खात । ग्याग्यां मिखां ख्वबिधा: हायेका: स्वामीयात 
अनियाना: खाखातूगु सलं बिन्ति यात- 

-स्वामी ! महाराज ! जिगु अपराध जा छुं मदु अथेसां 

जिगु कर्मया भोग वा पूर्वजन्मय्‌ यानावयागु पापकर्मया भोग 
जा यायेहे मां: उकिं छलपोलयागु वचन शिरोपर याना: जि 
वनवासय्‌ वनेगु जुल । तर जिगु छगू निवेदन न्यनाबिज्याहँ- 
प्रजागणपिन्त थः हे मस्त भाःपाः रक्षा यानाबिज्याहूँ, धर्मचित्त 
यानाबिज्याहुँ । चीधीह्य लानि चूडदेवीयात बांलाक बिचा: याना: 
तयाबिज्याहुँ, वयात दुःख बियाबिज्यायेमते । जि पापी वने ।” 

थुलि धयाःलि थः स्वामीयात प्रदक्षिणा यानाः प्यम्ह 
सखिपिं ब्वनाः निम्बदेवी लानि लाय॒कूया पूर्वपाखेरया ध्वाखां 
श्रीपुर नगर त्याग याना: वनान्तरे वन । वनय्‌ थ्यँसेलि भिखाचाछेँ 
छख़ा दयेकाः न्याम्हं अन च्वना: माः बलय्‌ माःकथं व्यवहार 
हना: धर्म कर्म आदि यानाः मैत्रीचित्त यानाः दुथे फृथे यानाः 
जीवन हनाच्चन । 

श्रीपुर नगरय्‌ नगरवासी जनताया नये-त्वने मखना: 
हाहाकार जूगुली नं हानं निम्बदेवी लानियात छुं खँ मदयेकं 
पितिनाछवःगृलिं तस्कं दुःखतायाः अपशोच यानाच्वन । 

छुं दिन वन । लायूकुली ब्रत दनेगु ग्वसा: ग्वल । 
लायूकुली फयांफक्व छायपा तया: हर्ष याना: विधिकथं सकतां 
पायूछि जुइक ज्वलं खाका: भाद्रकृष्णया द्वितीयाकुन्ह्‌ गुरु 
पुरोहित सकलें सःता: श्री बसुन्धरादेवीयागु व्रत दनेत मण्डः 
दयेकाः फुक थापंसिधयेकाः पूजा यात । चान्हय्‌ मत छवयेकाः 
गुरुया वचन नयना: आनन्द यानाच्वन । कन्हयूकुन्हु न्हापां 
तीर्थय्‌ वनाः म्वःल्हुयाः नीची यानाः मर्यादाक्रमकथं कथंहंक 

च्वना: श्री बसुन्धरादेवीया व्रत विधिकथं शील कया: महायानधर्म 
कथं धलं दनाः पूजा यानाच्वन । 

पूजा सिधल । चूडदेवी दनाकथं क्वथाय्‌ वया: मनय्‌ खँ 
ल्हाकाच्वन- 'गज्याःगु व्रत जुइ थ्व ? अकालय्‌ नये मज्यु 
ह्यासुगु ब्रत सूत्रका ल्हाःतय्‌ चिनाततले मखुगु खं ल्हाये मज्य 
तिसां ती मज्यू, मे हाले मज्यू, प्याखं ल्हुइगु व बाजं थाये मज्य । 
ततःजाःगु लासाय्‌ दने मज्यू हँ । जि थ्व नियमय्‌ च्वने मफ 
जितः यःयःगु धाक्व जिं गथे त्वःते फइ ? जिं थ्व सत्रका नं 
चिनातये मफु । थ्व का छपु मदयां छु हे पाइगु खइ ? मदयेकं 
मगाःगु नं खइमखु, छु यायेत ज्यूगु धका: थ्व ?' थथे बिचाः 
यायां तं पिकयाच्वन । 

अले दुर्मतिह्य लानिं रक्षा सूत्रकायात थ:थम्हं चफुना: 
भयालं वांछवत ।' 'आ: न्ह्यागु याःसां जिल’ भाःपाः यग्गु नया: 
यःयःथें सना: मस्ति यानाजुल । 

उगुहे अवसरय्‌ ब्रतया दिनय्‌ वनय्‌ च्वंह्य निम्बदेवीं 
लायूकूली उत्सव याना: धलं दंगु खँ नयना: नुग: मछिंकाः थः 
सखिपिं निह्मसित लायकुली छवया: थः स्वामीयाके बिन्ति यानाः 
श्री बसुन्धरादेवीयागु, तिलाब्रत दंगुया स्वां, प्रसाद व भोजन 
फ्वंके छ्वत । ब्रत दंगु सिया: थः नं अबसं च्वंच्वनागु खं कंसे 
विस्तार मयासे याकनं वनेत धाल । निम्बदेवीयागु आज्ञाकथं 
प्रसाद काये धकाः वंपिं उपि निह्य सखिपिं बहनी जुइवं लायूकुली 
थ्यन । 

निम्बदेवीया सखिपिं वःगु यानंनिसें खना: चूडदेवीं- 
“थन वयेमते, थत्थें लिहां हुँ' धकाः गनाबिल । निम्हं सखिपिं 
लायूकुली थहां वने मखना: उखेथुखे स्वया जूगु इलय्‌ वांछ्वयातःगु 
ब्रत सूत्रका खन । उकियात कयाः स्वसेंलि वज्र गथि चिनातःगु 
का खना: व्रत सूत्रका धकाः हासीका: थ्व भीगु भाग्यं लूगु 
भाःपाः कयाः 'थ्वहे सां यंका: बी, चूडदेवीं खना: भी तलय्‌ 
जुजुयाथाय्‌ थहां वने मखन छुयाये ? धका: थः थवय्‌ खँ ल्हाना: 
मेगु वांछवयातःगु स्वां, जाकि, सिन्ह: दक्वं मुना: छगू थलय्‌ तयाः 
ज्वना: लिहां वन | निम्बदेवीयात थःपिसं ज्वनावयागु प्रसाद ब्युसे 
लायूकूया ब्याक्क खँ कन । 

निम्बदेवीं प्रसाद कया: स्वयेवं हे थ्व ब्रतयागु रक्षा 
सूत्रका धका: सीका: प्रसाद ग्रहण यात । मनमनं धाल- हे 
बसुन्धरादेवी ! जिं छलपोलया ब्रत दने मखंसां प्रसाद कायेदत । 
छलपोलयात सलंसःक्व: प्रणाम दु । थःगु कर्मया भोगं वनय्‌ 
च्वनेमाल, जि पापी अनाथया रक्षा यानाबिज्याहूँ । जि नं थ्व ब्रत 
दने फयेमा ।' थुलि प्रार्थना याना: थ: सखिपिन्त धन्यवाद देछाया: 
लसतां मन स्वां ह्वयेका: परमेश्वरी लुमंकाच्वन । 

थुगु बखतय्‌ श्री बसुन्धरादेवी ज्यिथिचा (बुहिचा) जुयाः 
भ्वाथ:गु वसतं पुना: स्वये हे मछालापुसे च्वंगु भेषय्‌ लायूकूया 
लुखाय्‌ वया: धाल- 'अय्‌ द्वारपालपिं ! जि चूडदेवीया मांया नं 
मां, अजिमाजु खः । थौं थन धलं दना: लसता हंगुलिं छुँ नये- 
त्वने दइला धका: चान्हय्‌ जूसां चूडदेवी लानीयात नापलाये 

धकाः वया । जिगु खबर थ्यंकाब्यू' धकाः हालाच्वन । । 


थुगु इलय्‌ जुजुया व्रत दनागु थासय्‌ च्वना: मत छवयेका: | 
तुत: ब्वनाच्चन । महारानी थः पासापिंलिसे ख्याःयानाच्वन । 
द्वारपालं बुहिहाय मनुखं धाःगु सूच॑ ब्यूवल । लानिं भयालं क्वस्वयाः 
थत ब्वनाहयेगु उजं बिल । बुद्धियात दुने ब्वनायन । लानि म्वहां 
वया: स्वल । स्वयेहे मज्यूम्ह, व ख्वा: थ्व ख्वा: मदुह्य बुहि खनेवं 
मछाला:, लज्या चाया: धाल “छ सु ? जिं अजि धायेमाःपिं सुं मदु । 
छ जिमि अजि मखु । छु याःवयागु छ? छ थत्यें हूँ छ, याकनं हूँहे 
हुँ। मखुसा छं कसा नयेमाली ।” आदि अनेक निंदाचर्चा याना: | 
महांतयूत धया: पितिंके बिल । महांतसें लानिया उजंकथं बुहिरूपि 
देवीयात घ्वातुघ्वाना: हत्तुहकाः पितिनाहल । 

चूडदेवीं या:गु व्यवहार स्वया: वनय्‌ च्वंह्म, दुःखिह्य 
लानि निम्बदेवीयाथाय्‌ वनेगु मनंतुनाः दुखसियाच्चंह्य निम्बदेवीयात 
उद्धार यायेत थ्वहे बुहिया रूपयूतुं वनय्‌ निम्बदेवीया भिखाचाय्‌ 
वन । छुँक्वय्‌ च्वना: थसुथुसु मुसुतयाः क्यनाच्चन । चेटिनीनं- 
थज्याःगु चाय्‌ थुइलय्‌ थुसुथुसु मुसुतयाच्वंह्य सु धकाः स्व.वःगु | 
इलय्‌ बुहिह्य छह्य मनू खना: छेँचाय्‌ दुत ब्वना: लानि निम्बदेवीयात | 
सूचं ब्यूवन । लानि क्वहां वयाः स्वःवःबलय्‌ तस्कं उमेर वनेधुंकूम्ह 
बुहिहा अजिमाजु खना: आदरपूर्वक ल्हाः ज्वनाः थत ब्वनायन । 
लासाय्‌ फ्यतुकल । नायुगू सलं अजिमाजुयाके थज्याःगु चाय्‌ | 
दुःखसियाः थनथ्यंक वयेमाःगु कारण न्यनेकने यात । 'अजिमाजु ! 
छःपिन्त छु सेवा यायेमाल ! जिमिसं फुगु यायेगु जुल, आज्ञा 

जक जुयाबिज्याहूँ' धकाः आदरभाव क्यंगु खनाः बुहिरूपि श्री 
बसुन्धरादेवी लयूतायाः आज्ञा जुयाबिज्यात- 'लानि निम्बदेवी ! 
छ धन्य खः, छ खना: जि तस्क लयतायेधुन । छंगु शील स्वभाव 
खना: जि सन्तुष्ट जुइधुन, जि अजिमाजुया रूप कया: चूड॒देवी 
नापलाः वना तर वं जितः नाले मछालाः ब्वःबियाः महांतयूत 
उजं बियाः पितिनाहल, उकिं जि थन छंथाय्‌ वयागु खः । जि 
मेपिं सुं मखु, बसुन्धरा धयाह्य देवी जिहे खः ।' थुलि धयाः श्री 
बसुन्धरादेवीं थःगु रूप दर्शन बियाबिज्यात । 

निम्बदेवीं पायूछिगु आदर सम्मान यानाः देवीया पालिका 
भ्वपुयाः सखिपिं सहित च्वनाः थःगु दुःख बिन्ति यात । श्री 
बसुन्धरादेवीं निम्बदेवीयात जुजु वइगु, जुजुलिसे च्वने दइतिनिगु 
भविष्यवाणीया लिसें 'सप्तवृद्धिं पूर्ण जुइमा’ धकाः आशीर्वाद 
बिया: 'जिगु ब्रत थः स्वामीलिसे दँ' धकाः आज्ञा जुयाः अन्तर 
ध्यान जुयाबिज्यात । 

लानि निम्बदेवी थः सखिपिलिसे ल: कायेत पिहां वन । 
खुसिइ म्वःल्हयाः, ख्वा: सिलाः छँय्‌ लिहां वःह्य लानि भिखाचा 
छगुलिं हे श्रीपुर नगरया लायकू समानं खनाच्चन । दुहां वना: 


 स्वःगु बखतय्‌ मदु धइगु छुं हे मदयेक पूर्ण जुयाच्वंगु खना: अजू 


चायाच्चन । श्री देवीया कूपां दकव सुख, ऐश्वर्य व आनन्दय्‌ 
च्वनाच्वंगु खँ सूर्योदय जुजुं सिया: थः तःधीह्य लानि लुमनावयाः 
| कौमारीपूजा क्वचायेकाः मन्त्रीसहित गणपिं मुंका: निम्बदेवी 
च्वंगु वनय्‌ थ्यंक: वन । थः स्वामी जुजु बिज्याःगु खना: तस्कं 

लतायाः हथापथासं ल॑ स्वःवनाः नापलाकाः तुति भ्वपुया: थःगु 
आश्रमय्‌ ब्वनायनाः माःगु हनाबना यासे वनय्‌ जुक्व खँ बिन्ति 
यात । 

दकव ख न्यने धुंकाः जुजुया मन उथलपुथल जुल 
चीधीह्वा लानि चूडदेवीया कुकर्तव्य व दुर्मतिं याना: पला: पतिक 
इंकाच्वनागु व श्री देवी बसुन्धरा लायूकुली थ्यंक वलं नं दर्शन 
याये मखंगु सिया: पश्चात्ताप व शोक  जुजुयात व्याकुल यानाबिल 
चूडदेवीया बुद्धिइ वना: निम्बदेवीयात वनवास छ्वयाहयागुलिइ 
“जितः क्षमा या, छ धन्य खः । छंगु तुग: पवित्र खः उकि छन्त 
श्री देवीया दर्शन लात, आ: जि छलिसे धलंदनेगु इच्छा जुल” 
धकाः जुजुं थःगु नुगः खँ प्वंकल । 


'परमेश्वरी बसुन्धरादेवी ! जितः दर्शन बियाबिज्याहँ, | 


जि थन च्वना: हानं ब्रत दनेत्यना' धकाः प्रार्थना यासे कन्हय 
कुन्हु सकल प्रजागणपिलिसे' गुरुसहित ब्वनाः, मन्द: च्वयाः 


पूजाया सारजाम दक्वं ताःलाकाः माःगुतक यानाः ब्रत दनेत 


तयारी यानाच्चन । थ्व खँ चूड़देवीं सिया: तम॑ मि जुयाः थः 
न्ह्यथु निम्बदेवीया आश्रमय्‌ वनाः पूजा-ज्वलं दकव ध्वानाः घार्र 
घुर्र यानाबिल । नीची यानातःगु फुक्क थासय्‌ थुथु यानाः ई 
फानाबिल । निम्बदेवीं शान्त जुइत इनाप यायां जुजुयात नं छं 
हालाबिमज्यायेत बिन्ति यानाच्वन । थुगु पहचह खे खँ सकलें 
ज्यः जुयाः, वाताहां च्वनाः स्वयाच्चन । 

उगु पापया कारणं चूडदेवीया म्हुतु मनावयाः i 

त्वा: थें जुयाः बेरूप जुल । भयङ्करगु ख्वा: जुयावःगु खनाः, स्वयाः 
थःथहां मछालाः वनय्‌ बिस्यु वन । वनय्‌ च्वनाः पश्चात्ताप 
यानाः ख्वयाः श्री बसुन्धरादेवीयात लुमंकाच्चन । थुकथं नुगः 
दाया: ख्वयाः वनय्‌ श्री बसुन्धरादेवी नापलायेगु आश यानाः 
बनावं च्वंगु बखतय्‌ अन लँपुइ पुखू निगू ल्वानाच्चंगु खन । 
प्यायूचाःगुलिं अनया लः त्वने धकाः लः थ्यूवनेवं पुखुलिं थथे 
ख्वया: हाला: वनय्‌ वयागुया कारण न्यन । फात्वाःह्य चूडदेवी 
लानिं 'जि पापिनीया पाप फुकेया लागि श्री बसुन्धरादेवी नापलाये 
धकाः वया' धकाः थःगु वृतान्त खँ कनेवं पुखूदुनेया सर्पतसें 
धाल- (धन्य खः जिमि भाग्य, थौं तःधंगु भाग्यं जिमिसं छन्त 
ध्वदुल, वसपोल श्री बसुन्धरादेवीयाके जिपिं निहा पुखूदुने कालसर्प 
जुयाः ल्वानाच्वनेमाःगु छु पापं यानाः धकाः न्यनाब्यु, अले जिम्त 
छत्रः व खँ कवा' धका: ज्या ब्वया हःगुलिं अजूचायाः वयाच्वंगु 
इलय्‌ फाख्वा: जुयाच्वंम्ह प्रेत छम्ह खन । सूचीमुख जुयाच्वंम्ह 
(म्हतुप्वाः चीप्वाः, प्वाः तग्वःम्ह) प्रेत छम्ह नं नापलात । (उमिसं 
नं) उकथं हे थःथःगु दुःख भोगया कारण श्री बसुन्धरादेवीयाके 
त्यना: 'जिमित छक्वः कवा’ धयाः ज्या ब्वयाहल । व फुक्क खँ 
लुमंकाः वॅनावं च्वंगु बखतय्‌ गनं वः गनं जुइक कालसर्प छम्ह 
बया: चूडदेवी लानियात न्यायेत लित्तुलिना जुल । आखिरय्‌ 
लानियात ध्वदुइकाः ख्वालय्‌ धसयूयानाः बेहोश यानाबिल । 
गबायूत जायका: होशय्‌ वसेँलि बुलुहं दनाः मन खिन्न यानाः 
हानं मेगु थासय्‌ वनेत वनावं च्वंबलय्‌ लँय्‌ खुसि छगू ध्वदुल । 

खुसिइ वनाः लः त्वने धकाः क्वस्वःबलय्‌ खुसिइ थःगु ख्वा: 


फात्वाःगु मखनाः बांलाःगु रूप खनाः तसक लयूताल । (धन्य खः | 
श्री बसुन्धरादेवीया कूपा’ धका: मनं भालपाः वनावं च्चंबलय्‌ 


लँय्‌ हिंसिमा छमा ध्वदुल । उगु हिंसिमाय्‌ सयाच्चंगु हिंसि छगः 


खाये धकाः ल्हाः यखायेवं हिंसिमां धयाहल - 'अय्‌ पापिष्ट | 


मिसा, छंगु आमु अशुद्धगु ल्हाःतं जितः थीमते । जि थम्हं हे छंगु 
ल्हाःतय्‌ कुतुकाहये, फया का' हिंसिमाया खँ नयना: चूड॒देवीं 
ल्हाः फल । हिंसिमां थःगु सि छगः कुतुकाबिल । लानिं हिंसि 


फयाकाल । थुगु हिंसिया प्रभावं चूडदेवी याकनं हे सुरनदी 


थ्यंकः वन । अन खुसिइ तसक बांलाःम्ह अप्सरा छम्ह लुँयाघः 
ब्यकंच्यानाः वयाच्वंगु खन । थ्व खनाः चूडदेवी अजूचायाः 
अप्सरायात स्वया: न्यन - 

- 'अय्‌ सुन्दरी ! छि गन भायेत्यना ?! 

- श्री देवी बसुन्धराया व्रत दनेत वनेत्यना, छ सु खः ? 
गनं वयाम्ह ? छाय्‌, छु कारणय्‌ थन वयागु ?' आदि खँ 
अप्सरां नं न्यन । चूडदेवीयात अगःचा मालां देगः हे लूथें जुया: 
तस्कं लयूताल अले अप्सरायात थःगु परिचय बिल । 

- जि श्रीपुर नगरया जुजु सूर्योदयया चीधीम्ह लानि 
चूडदेवी धइम्ह पापिनी ख: । जि थन श्री बसुन्धरादेवीया दर्शन 
याये दइला धइगु आशं वयाम्ह ख: ।' धका: मिखां ख्वबि हायेकाः 
थःगु खँ ब्याक्कं कन । 

दकव खँ न्यनेधुनेवं अप्सरां चूडदेवीयात थःलिसें ब्वनाः 

व्रत दनेत सकल अप्सरापिं मुनाच्वंगु थासय्‌ तक थ्यंकाबिल । 
थ्व फक्क खनाः लयूतायाः चूडदेवी नं अनहे च्वनाः व्रत दन । 
थम्हं यानाग दकव अपराधया लागि क्षमा फ्वना: शुद्ध चित्त 
यानाः श्री बसुन्धरादेवीयाके जक चित्त स्थीर याना: व्रत दंगुलिं 
श्री देवी लय॒तायाः व्रत दनाच्वंगु थायूया मण्डलं प्रकट जुया 
दकव पाप क्षमा यानाबिज्यात । न्ह्यथुम्ह निम्बदेवी थें धर्मचित्त 
यायेग उपदेश नं बियाबिज्यात। श्री देवीया उपदेश न्यना: हान 
चडदेवीं थःत लँय्‌ न्यनाहःगु खँ फुक्कं कथहनं श्री देवीयाके “थ्व 
छु जुया: जुल ?' धकाः बिन्ति यासेलि देवीं आज्ञा जुयाबिज्यात- 

- 'न्हापा मनया जन्मय्‌ तताकेहेँ निम्हसिया नये-त्वने 
त्यलकि मति मभिंकाः सँपुपुं ल्वाइगु व सर्प जुयाः जन्म का 
बनेमा धकाः सराः बिइगुया दोषं थौं वयाः पुखुलिइ कालसर्प 
जुया: निहा ल्वाल्वां दुःख हनाच्वनेमाल, १ । न्हापा मनूया जन्मय्‌ 
जुजुया लायूकुलिइ भण्डारी जुयाच्चंबलय्‌ थः परिवार व कतःयात 
नं नकें स्याना: थः जक साःभिं नयाजूगु पापं फाख्वा:हा प्रेत 
जुयाः जन्म कयाः दुःख सियाच्चनेमाल, २ । न्हापा मनूया जन्मय्‌ 
वाराणसिइ ब्राह्मण जुयाच्वंगु बखतय्‌ बुद्ध वचनयात हेला यानाः, 
कर्पिन्त नं मनकूसे ध्यबा जक मुंकाः नुगःस्याःकृति जूगुया फलं 
थौं सूचीमुख (म्हुतुप्वाः चिप्वाः, प्वा: तग्वःहा प्रेत जुयाः दुःख 
सियाच्वनेमाल, ३ ।' थथेहे परस्त्री गमन, जीवहिंशा, कर्पिनि 
सम्पत्ति मन्य॑से, मखंक काःगु, मिलयूजूपिं फायाब्यूगु, दुर्वचन 
ल्हानाः कर्पिन्त नुगलय्‌ स्याकावःगु आदि दशाकुशल पापया खं 

बोध यानाबिज्यात । 


अप्सरापिनि ब्रत सिधयेकाः लिहां वन । चूडदेवी नं 
लिहां वन । लँय्‌ नापलाक्व पापीतयूत पूर्वजन्मया कर्म कँक 
कर्मया भोग फुकेगु उपाय नं कना: लिहां वया: थः स्वामी व 
न्ह्यथुया थासय्‌ वना: निम्बदेवीया शरणय्‌ वना: थःत जुक्व खँ 
कना: थह्यं यानागु अपराधया लागि क्षमा फ्वनाच्वन । 

जुजु लय्‌ताया: निह्यं लानिपिं ब्वना: श्रीपुर नगर लिहां 
वन । जुजु थह्यं श्री बसुन्धरादेवीया दर्शन याये मखंनिगुलिं निह्यं 
लानिपिंलिसें मन्त्री, पुरोहितसहित याना: व्रत दनेगु ग्वसाः 
ग्वयाबिज्यात । विधिवत्‌ रूपं ब्रत दनेगु ज्या जुल, कथहनं 
छसीकथं च्वना: ब्रत दन । थुगु ब्रत खनाः लय्‌ताया: ब्रतया 
मण्डलं श्री बसुन्धरादेवी पिलुया: दर्शन बियाबिज्यात । 


श्री बसुन्धरादेवी हासीके- 
स्वपाः ख्वा: । दथुयागु ख्वा: ह्यासुगु वर्ण- बसुन्धरादेवी । 
जवयागु ख्वा:- कुंकुम वर्ण- महालक्ष्मी । 
खवयागु ख्वा: ह्याउंगु वर्ण- कौमारी । 
तस्क॑ थीगु जः दुह्य । स्वह्यां छह्यहे, छह्यहे स्वह्य धइगु 
प्रतीक स्वरूप स्वपा: ख्वा: धारण यानाबिज्याःह्य देवी । 
खुका ल्हा: । ल्हाःया ज्वँसा- जवगु मूलगु ल्हाःतिं जप 
माला, निकागु ल्हाःतिं ज्वलान्हायूक, स्वकागु ल्हा:तिं 
अभयवर बियाबिज्याःगु दु । खवयागु मूलगु ल्हाःतं 

| ज्वनाः, निकागु ल्हाःतं वागुई, स्वकागु ल्हाःतं 
अमृतया पूर्णकलश ज्वनाबिज्याःगु जुल । 

पलेस्वांया द्यने ललितासनय्‌ फ्यतुनाः जवगु तृति पूर्ण 
कलश व उकिया द्य:ने शङ्कया यःने दिका: मुसुहं न्हिलाः 
बिज्यानाच्वंह्य जुल । 

थुज्वःहा सूर्यसमानं थिनाच्चंह्म श्री बसुन्धरादेवीया दर्शन 
यानाः सकलें लयूताया: आनन्दं बिन्ति यानाः च्वंच्चन । 


वसपोल श्री देवीं सकसितं सुख-एऐश्वर्यया लागि, पाप 
नाश जुया: पुण्य लाभ जुइगु व दुःख द्ररिद्र नाश जुया: सकसितं 
भिं मङ्गल जुइगु आदि वरदान (आशीर्वाद) बिया: अन्तर्ध्यान 
जुयाबिज्यात । 

कथहनं पूजा नं क्वचाल । कन्हयूकुन्हु कौमारी पूजा 
याना: तिलाब्रत क्वचायेका: आनन्दं च्वनाच्वन । थुकथं ईव्यः 
पतिकं अनुकुलता स्वया: लिलाब्रत दना: श्री बसुन्धरादेवीया 
शरणय्‌ वनाः वसपोलया मन्त्राभिषेक कयाः, दुःख, भय आदिं मुक्त 
जुयाः सुभिक्ष जुइकाः दिन हंहँ स्वदँ फुसेलि निम्बदेवी नांह्य तःधीह्य 
लानिया पाखें काय्‌ छह्य बुल । जुजुं उहा काययात “तेजोदय 
राजकूमार' धका: नां छुत । उहा कुमार तःधी जूइवं 
राज्यभार दक्वं कूबिकाः थःगु अन्त्यकालय्‌ निहा लानिपिं ब्वनाः 
जुज्‌ सूर्योदय तुषिताभुवनय्‌ वनाः च्वन । “तिलाब्रतयागु प्रभावं 
उपिं स्वह्यं लिपा श्री बसुन्धरादेवी च्वनाबिज्याइगु सुखावति भुवनय्‌ 
वास लात” धका: श्री शाक्यसिंह तथागतं आज्ञा जुयाबिज्यात । 

थुकथं न्हापा श्री शाक्यसिंह तथागतं कनाबिज्याःगु थुगु 
धर्म-उपदेश न्यनाः शालिपुत्र, मौद्गल्यायन, आनन्द भिक्षुसहितया 
बुद्ध-धर्म- संघया सकल प्राणिपिं सन्तोष जुयाः श्री शाक्यसिह 
तथागतयात दण्डवत्‌ प्रणाम याना: आनन्दं च्वनाबिज्यात । 


श्री बसुन्धरादेवीया तिलाब्रत दनेगुया महिमा व 
सूर्योदय जुजुया बाखं क्वचाल । 


ड 

न धारणी _ 
ऊ नमो भगवत्यै आर्य्य बसुन्धरायै हूं हूं हूं श्री धने धने 
धनेश्वर्ये बसुन्धारण्ये बरप्रदायै सर्वसत्त्व वस्त्रालंकार 


सर्व ब्रीह्यादिभिः स्वापकरण्यै समृद्धि मे देहि देहि , 
शान्तिंकुरू पुष्टिंकुरू वरसिद्धि ददापय स्वाहा ! . 


